-Somap' on sotahan kuolla. 


kaunis miekan kalskehesen ...” 


INIS VELJENI, KUN 
MINÄ KUOLEN, 
IINÄ HEILUTAN 
- TAPPARAA 


»Pohjois-Häme” 


Tampereella tiistaisin ja perjantaisin ilmestyvä 
IKL:n äänenkannattaja. 


Toimitus ja konttori 


Tampere, Hämeenk. 28, puh 2557. 


Tilaushinnat 
'h vsk. 40:— 
1/0 vsk. 25:— 
1/4 vsk. 15:— 

HUONEKALULIIKE vuorikatu 14. 


Suorittaa alaan kuuluvia korjaustöitä. J. JORMAKKA. 


T. ARVONEN vilhonkatu 4. Puh. 32049. 


Kotimainen Lompakko-, Kinnas- Turku, Eerikink. 12 
KANKAITA, SÄNKYVAATTEITA. 


ja Humalistonk. 5 


ja Salkkutehtaan myymälöistä Puhelin 2107 


Arvonen myy aina halvalla! 


Huonekalujen ja Sisustöiden erikoisvalmistaja. 
Tutustukaa hintoihin ja malleihimme. 
Halvat hinnat, ensiluokan työ. 


Huonekaluja varastossa, pehmustettuja nojatuoleja. 


LAKIASIAINTOIMISTO Lajiteltu varasto Villatakkeja ja paitoja 


Väinö Lahtinen Helsinki, Yrjönkatu:25 A. Puh. 29973 
SETA KMS SAIN o 1 y. m. alaankuuluvaa tavaraa 
edullisesti Saima Peltosen 
KUTOMALIIKKEESTA Turku 
Maariankatu 6. Puhelin 2844. 


Avioeroja, avioehtoja, pesänselvityksiä, riita- ja rikosjuttuja 
sekä kaikkia lakiasioita huolella. Maascudulle matkus- 
tetaan. Kirjeellisiin kyselyihin vastataan Smk:sta 25:—. 


Kaikki isänmaallisesti valveutuneet Pintamamiehet 


kymenlaaksolaiset 


tilatkaa oma lehtenne 


tilaavat ja lukevat oman PRintamamies 
maakuntansa IKL-lehteä 


KYMENLAAKSON SUUNTAA 


(Hinta vuoden loppuun 49 mk. KONTTORI: Tampere, Läntinenk. 24. Puh. 2948. 


ilmestyy 3 kertaa kuukaudessa. 
Vuosikerta ainoastaan 25 mk. 


Oy. Puutyötehdas Ab. Turku 3. Puh. Kaarina 96. 


SINIMUSTA 


SINIMUSTA -JÄRJESTÖN LEHTI 


Numero 4 | = 22. 2. 1935 


TOIMITUSNEUVOSTO: ELIAS SIMOJOKI / REINO ALA-KULJU 
VILHO HELANEN / SAKARI VAPAASALO 


TOIMITUS JA KONTTORI: ALLAN VIRKKUNEN, vastaava toimittaja 
HELSINKI, MIKONKATU 15. A. JAAKKO SNELLMAN, toimitussihteeri ja 
Auki 11—15. Puhelin 20306 taloudenhoitaja 


oo o 
Päivän Sana. 
»Koko maan kansa, olkaa rohkealla mielellä 


ja tehkää työtä, sillä minä olen teidän kans- 
sanne, sanoo Herra Sebaot.» Hagg. 2: 4. 


Näillä sanoilla tervehti muinoin Jumalan mies kansaansa ja sen johtomiehiä. Ne olivat rohkaisun 
ja lohdutuksen sanoja, mutta toisaalta myös työhön ja toimintaan velvoittavia ja vaativia sanoja. 

Rohkea mieli on kaiken työmme onnistumisen ensimmäinen ehto. Jos olemme masentuneita ja ala- 
kuloisia, ei kallein eikä rohkaisukaan tehtävämme ota meiltä onnistuakseen. 

Sinimustat kautta Suomenniemen, teille on annettu kutsumus suureen ja jaloon työhön. Teidän teh- 
tävänne on luoda tälle rakkaalle isiemme maalle onnellisempi ja parempi tulevaisuus kuin mihin ny- 
kyään elävä polvi on pystynyt. Päämäärämme on jalo ja korkea. Se kysyy hellittämätöntä työtä ja 
ponnistusta, mutta se vaatii teiltä myös ankaraa taistelua. Ja tiedättekö, missä tuo vaikein taistelu ja 
kamppailu on käytävä? Se käydään jokaisen nuoren ihmisen sydämessä. 

Te tiedätte, rakkaat sinimustat, mikä voima se on,-joka lannistaa nuorenkin ihmisen rohkeuden ja 
tekee hänen mielensä alakuloiseksi ja masentuneeksi. Sc on teidän sydämessänne asustava synnin 
asianne, pelottava, kammottava mahti ihmiselämässä. Tämä vihollinen on teidän voitettava, ennen- 
kuin te kelpaatte siihen suureen nuorten rintamaan, joka puhtain otsin ja kirkkain katsein on valmis an- 
tamaan kalleimmankin uhrin Suomemme huomenen puolesta. 

Tämä taistelu on ja saattaa olla vaikeata, mutta ei ole olemassa mitään oikotietä. Hyvän vastassa 
on paha. Eikä hyvä voita ilman taistelua. Taistelu voi olla kuuma. Siinä isketään iskuja ja siinä kär- 
sitään tappioitakin, mutta siinä kuljetaan myös voittosaatossa. Ja tässä taistelussa, ette kukaan seiso 
yksin. Herra Jeesus Kristus on teidän johtajanne. Liittykää, sinimustat Häneen. Scuratkaa Häntä. 
Hän osottaa teille vihollisen itsessänne. Hän ojentaa teille aseet, joilla teidän on taisteltava. Hän an- 
taa teille voimaa, jolla te voitatte. Ja voittajan palkka on suuri elämä, teidät kruunaa Jumala hyvyy- 
dellä ja armolla. 

Tällaista nuorta kansaa, joka on taistelun ja kamppailuntiellä vapautunut synnin painolastista ja 
unohtanut sen, mikä on takanapäin ja kurottautunut kohti Kristusta, tarvitsee meidän maamme ja kan- 
samme kipeästi tällä hetkellä. Ilman tällaista nuorisoa, joka käy Herran eteen kuin kaste aamuruskon 
helmasta, on Sinimusta-järjestömmekin työ hiekalle rakennettu. 


»Oi Herra sinunaa meitä. 

Sun nuorta kansaasi. 

Suo, että tahtos teitä. 

Me käymme alati. 

Suo sankarmieli uljas! 

Meit' itse johtaen. 

Vie voittajina viimein. 

Luo kirkkaus-istuimen.» N. J. Kinos. 


— Jos me vaikenemme, huutavat kivetkin. 


Poliittisten vastustajiemme piirissä on viime 
aikoina entistä enemmän arvosteltu sitä seikkaa, 
että heimoasian ajajat ennenkaikkea A.K.S:n joh- 
tohenkilöt, ovat jatkuvasti rohjenneet tehdä pro- 
pagandaa Karjalan ja Inkerin hyväksi. Tätä pro- 
pagandaa on tosin arvosteltu siltä taholta Aunuk- 
sen vapaustaistelun päivistä lähtien, mutta me- 
nestyksettä, sillä heimotaisteluihin osaaottaneet 
aktivistit ja heidän innoittamansa nuoriso ovat 
järkkymättä seuranneet sydämensä ääntä ollen 
huutavan äänenä korvessa kansallensa. Ei pilk- 
ka enempi kuin uhkailutkaan ole kyenneet tukki- 
maan Karjalan ystävien suuta. Heidän on täy- 
tynyt huutaa heimokansojemme hätää kansal- 
lensa ja maailmalle, sillä jos he olisivat vaienneet, 
olisivat he tuntonsa poltinraudalla merkinneet. 
Niinpä ei olekaan heidän huutonsa kaikunut kuu- 
roille korville. Suomen kansa ja erittäinkin sen 
nuoriso on yhä suuremmassa määrässä alkanu' 
tajuta heimoasiar ajamisen kansallisen politiik- 
kamme mitä tärkeimmäksi kohteeksi ja jos työtä 
jatkuvasti ja sitkeästi tehdään samaan suuntaan, 
niin kerran koittaa aika, jolloin »haave» Karjalan 
ja [Inkerin vapaudesta kiteytyy kansassamme tah- 
temukseksi, jonka realistuminen on vain ajan 
kysymys. 


Kun kansallisesti valveutumattomat, heimoky- 
symykselle kylmät tai vihamieliset piirit ovat huo- 
manneet, etteivät heidän tähänastiset keinonsa 
ole kyenneet tukahduttamaan propagandaamme 
Karjalan ja Inkerin hyväksi ovat he ryhtyneet 
viime aikoina käyttämään tarkoituksensa saavut- 
tamiseksi uusia keinoja. Kun he hyvin tietävät, 
että me kärsimme suunnattomasti niiden terroris- 
tisten tekojen vuoksi, joita Neuvosto-Venäjä on 
harjoittanut viime vuosina heimokansojemme 
keskuudessa, ovat he alkaneet syyttää meitä siitä, 
että me propagandallamme olemme aiheuttaneet 
Neuvosto-Venäjän kostotoimenpiteitä Karjalan ja 
Inkerin asujamistoa kohtaan. Sillä taholla on väi- 
tetty viime aikoina lukemattomia kertoja, että 
juuri senvuoksi, kun olemme julkisesti puhuneet 
ja kirjoittaneet heimokansojemme synkästä. koh- 
talosta ja mittaamattomista kärsimyksistä, rys- 
sät ovat panneet karkoituksia toimeen ja kuljet- 
taneet tuhansia karjalaisia ja inkeriläisiä pakko- 

työleireille Siperian aroilla asti. Senvuoksi poliit- 
tiset vastustajamme ovat viitaten näihin oletta- 
miinsa seuraamuksiin koettaneet pakoittaa meitä 
vaikenemaan heimokysymyksestä, jotta Venäjä 
luopuisi  harjoittamastaan — terrorista ja antaisi 
vastapalvelukseksi rauhan paljon kärsineille hei- 
mosirpaleillemme. 


He'mokysymystä lähemmin tuntemattomat 
henkilöt voivatkin erehtyä luulemaan näitä väit- 
teitä paikkansa pitäviksi ja senvuoksi on viime 
aikoina saatu herätetyksi heimoharrastukselle 
vastaista opinionia sellaisissakin piireissä, joilta 
sellaista olisi kaikkein vähimmin voinut odottaa. 
Me, jotka olemme vannoutuneet ajamaan heimo- 
asiaa, emme kuitenkaan mainiturlaisiin väitteisiin 
usko, vaan näemme niissä niiden piirien pyrki- 
myksen, jotka ovat aina vastustaneet heimoasian 
ajamista tai sitten aiheutuvat tällaiset väitteet 
poliittisen vaaran yliarvioimisesta. Me olemme 
vakuutetut siitä, että Neuvosto-Venäjä harjoittaa 
systemaattisesti suomalais-ugrilaisten heimojen 
tuhoamista niinkuin se on tuhannen vuoden 
aikana harjoittanut lainkaan välittämättä siitä, 
mitä jotkut heimokysymystä harrastavat piirit 
Suomessa asiasta sanovat tai sanomatta jättävät. 
Päinvastoin, jos Suomi virallisesti ja epäviralli- 
sesti osoittaa täydellistä välinpitämättömyyttä 
heimokansojemme kohtaloon nähden, on asiantila 
vain omiaan aiheuttamaan yhä häikäilemättö- 
mämpiä toimenpiteitä Karjalaa ja Inkeriä koh- 
taan, koska itäinen naapurimaamme vakuuttau- 
tuu yhä enempi siitä, ettei sen tarvitse pelätä 


* minkäänlaisia seuraamuksia teki se mitä tahansa 


itärajamma — välittömässä läheisyydessä. Vasta 
sitten kun saataisiin voimakkaalla propagandalla 
kansamm2 huomio siinä määrässä kiintymään 
tähän kipeään kysymykseen, että virallinen poli- 
tiikkammekin = olisi pakoitettu kiinnittämään 
asiaan sille kuuluvaa huomiota ja ajamaan hsi- 
meckansojemme asiaa aktiivisemmin sille käytet- 
tävissä olevin, kaikin mahdollisin keinoin, vasta 
sitten = olisi toiveita siitä, että Neuvosto-Venäjä 
ryhtyisi heimojemme asuma-alueilla harjoitta- 
maan politiikkaa kansainvälisesti hyväksyttyjen 
oikeusperiaatteiden mukaan. — Me heimoasian 
ajajat emme ole sen enemmän syypäitä karkoituk- 


Voimakas suomalais- 
kansallinen näkemys. 


Fverstiluutnantti 


Monelle everstiluutnantti Eero Kuussaaren ystä- 
välle ja hengenheimolaiselle tulee varmaan yllätyk- 
senä tieto, että tämä tunnettu aktivisti ja itsenäisyys- 
taistelija julkaisee piakkoin monivuotisen työn tulok- 
sena laajan ja suunnittelultaan ainutlaatuisen teok- 
sen »Suomen suvun tiet». »Sinimustan» = edustaja 
kävi eräänä iltana ev. Kuussaaren kotona ja sai pal- 
jon mielenkiintoisia tietoja tästä teoksesta, joka var- 
masti tulee herättämään suurta huomiota ja muo- 
dostumaan erääksi Suomen isänmaallisen nuorison 
maailmankatsomuksen peruskirjaksi. 

Kun — kysyimme, miltä ajoilta everstiluutnantti 
Kuussaaren  heimoharrastus juontaa alkunsa, sanoi 
hän, että hänen ensimmäinen kouluaineensa Tornion 
alkeiskoulussa kolmekymmentä vuotta sitten oli ni- 
meltä »Suomen suvun alkukohdista ja leviämisestä». 
Tuohon aikaan hänen mielenkiintonsa oli herännyt 
Länsipohjassa — alkanutta suomalaisten sortoa koh- 
taan. Länsipohjan kysymys on niistä päivin Kuus- 
saarella ollutkin sydämenasiana. 

Nuorena ylioppilaana ev. Kuussaari joutui sit- 
ten mukaan aktivistitoimintaan jääkäriliikkeen saa- 
dessa alkunsa Ostrobotnian kokouksessa 1914. V. 
1915 alussa hän lähti järjestämään etappia Pohjois- 
Pohjanmaalle = ja liittyi itsekin jääkäripataljoonaan 
1916. Vuosina 1916—17 komennuksella ollessaan 
tuli hänelle uudelleen esiin kysymys Suomen heimon 
tulevaisuudesta. — Kertakaikkiaan nyt oli kysymys 
suomalaisen kansallisuuden vapaudesta, riippumatta 
vierasten — kansallisuuksien = itsekkäistä valtapyy- 
teistä, jotka aikoinaan olivat luoneet mielivaltarajoja. 
Jääkärien perusajatus oli koko suomalaisen heimon 
vapauden luominen. Jääkäriajatus ei rajoitu Stolbo- 
van eikä muihin rajoihin. Vapaussodasta lähtien 


siin Karjalassa ja Inkerissä kuin karkoituksiin 
esim. Georgiassa tai Ukrainassa, joissa viimeksi- 
mainituissa maissa on pantu vielä enemmän kar- 
koituksia toimeen kuin edellämainituissa. Päin- 
vastoin onnettomaan asiaintilaan voivat syyttä- 
jämme olla enemmän syypäitä kuin me. Juuri 
tällä ajankohdalla on niiden, joille Karjalan ja 
Inkerin asia on kallis, tehtävä työtä entistä inten- 


Eero Kuussaaren teos Suomen suvun tiet. 


Everstiluutnantti 
Kuussaari 
vapaussodan 
aikana. 


Kuussaari — joutui jatkuvasti tekemisiin heimosotien 
kanssa. Hän otti m.m. aktiivisesti osaa Viron Va- 
paaehtoisen — Apuretkikunnan sotakomiteaan ja oli 
vuonna 1919 alkuunpanemassa Pohjois-Inkerin Va- 
paajoukkoja. V. 1918 Kuussaari oli nimitetty Yleis- 
esikunnan tiedusteluosaston päälliköksi joutuen siten 
läheisesti: mukaan Itä-Karjalassa tapahtuvaan toi- 
mintaan. Mutta v. 1919 alussa hän jyrkän suoma- 
laisuuskantansa takia Ahvenanmaankysymyksen yh- 
teydessä tuli vastakkaisiin mielipiteisiin silloisten esi- 
miestensä kanssa ja joutui eroamaan Yleisesikun- 
nasta. Seuraavana vuonna hänet kuitenkin olosuh- 
teiden muututtua kutsuttiin takaisin. Suoritettuaan 
Sotakorkeakoulun, Kuussaari toimi Yleisesikunnan 
liikekannallepanotoimiston = päällikkönä. Ja eräällä 
tarkastusmatkalla syksyllä 1930 hän joutui syytetty- 
jen penkille tunnetussa presid. Stählbergin muilutus- 
jutussa. = Everstiluutnantti Kuussaari on viime vuo- 
sina jatkanut tämän jutun tutkimuksia, jossa jatku- 


vasti on tullut ilmi seikkoja, jotka osoittavat, että 
asian kaikki puolet eivät ole tulleet vielä selville. 
Pari viime vuotta hän on Yleisesikunnan toimesta 


tutkinut vuosien 1918—22 heimosotien historiaa 'ke- 
räten valtavat aineistot. Kuten tunnettua, toimii ev: 
Kuussaari Heimosoturien Liiton johtajana. 
Vankilassa ollessaan hän oli alkanut suunnitella 
kohta ilmestyvää Suomen suvun vaiheita käsittelevää 
"teostaan. Näin on nuoren koulupojan ensimmäisestä 


siivisemmin ja rohkeammin niiden hyväksi ja 
mikäli mahdollista kiinnitettävä siihen kansain- 
välistäkin huomiota. Tämän velvollisuutemme 
täyttämisestä ei meitä saa mikään horjuttaa. 
Sillä jos me vaikenemme, niin huutavat kivetkin. 


Helsingissä, 14 p:nä helmikuuta 1935. 
Elias Simojoki. 

kouluaineesta, — ylioppilasaktivistin rohkeista haa- 
veista, jääkärin teoista ja heimosoturin kauaksi täh- 
täävistä pyrkimyksistä kasvanut miehuutensa par- 
haissa voimissa olevan -heimoystävän suuri kirjalli- 
nen teko. Suomen nuoriso on varmasti omaksuva 
sen avaamat rohkeat näköalat omaisuudekseen. 

Kuussaaren perusajatuksena oli työhön lähties- 
sään luoda yhtenäinen kuvaus, joka kansantajuisella 
tavalla selvittäisi koko Suomen suvun kansojen kehi- 
tyksen. Tämän kuvan hän halusi tehdä eläväksi liit- 
tämällä — siihen Suomen sukukansojen tuhatvuotiset 
vaellukset ja valtataistelut, kuvauksen niiden taiste- 
luista ja ponnisteluista olemassaolonsa puolesta, nii- 
den voitoista ja tappioista. Tältä pohjalta tekijä on 
samalla lähtenyt tutkimaan niitä syitä, jotka ovat joh- 
taneet niin monen -suomensukuisen kansan sorron- 
alaiseen tilaan. Sillä esi-isiemme elämästä, heidän 
ikiaikojensa — vaiheista, heidän uhrauksistaan jälki- 
polviensa hyväksi juontuvat kasvavan kansan elämän 
punaiset langat. 

Erikoisesti Kuussaaren käsitys juuri näistä koh- 
talomme syistä on mielenkiintoinen. Ensimmäisenä 
syynä Suomen suvun suuruuden hajaantumiseen ovat 
olleet ikuiset sisäiset riitaisuudet, jotka ovat johtuneet 
itsekkäistä vaikuttimista. On puuttunut yhteisedun 
ymmärrystä ja kansakokonaisuuden = ajatusta. Sy- 
vemmät syyt tähän piilevät suomalaisen rodun luon- 
teessa.  Kuussaaren käsityksen mukaan suomalaiset 
kansat ovat yksilökansaa vastakohtana laumakan- 
soille. Heimot rakentuivat jo hämärästä muinaisuu- 
desta itsetietoisista yksilöistä, jotka ovat aina pyrki- 
neet omaperäisyyteen. Suuret erämaat ovat osal- 
taan tällaista luonnetyyppiä = kehittäneet. Tietysti 
on aina noussut johtajia. Mutta edellämainituista 
syistä näiden toiminta on rajoittunut vain eräretkien 
ja kauppasotien johtamiseen. Näin ei ole syntynyt 
heimoja suurempia valtaryhmityksiä. Maantieteelli- 
set olosuhteetkin ovat estäneet suomalaisia heimoja 
kehittämästä — valtiota luovaksi, keskittyneeksi kan- 
saksi. Nyt astuivat slaavien tapaiset laumakansat 
vaikuttamaan. Tällaisista orjuuteen tottuneista lau- 
makansoista syntyi nopeammin voimakkaampia kan- 
sayhteisöjä, kun niillä vain oli kyllin itsekkäitä joh- 
tajia. Ja on itsestään selvää, että keskenään risti- 
riitaiset "suomalaiset heimot joutuessaan voimak- 
kaampien laumakansojen saartamiseksi kukistuivat. 

Mutta nämä heimomme vaiheet avaavat samalla 
rohkeita tulevaisuuden näköaloja. Se mikä tähän 
asti ja vieläkin on ollut Suomen suvun heikkoutena, 
voi tulevaisuudessa koitua sen voimaksi, kun itsek- 

kyyteen ja hajaannukseen vienyt yksilöitten itsetie- 
toisuus muuttuu yhteishyvän ymmärrykseksi ja alis- 
tumiseksi kokonaisedun = palvelukseen. Massakan- 
soilta puuttuu voimakasta tahtoa. Tulevaisuus on 
persoonallisuuksien elämää. Ja kun kehitys kulkee 
korkeampaa itsenäisyyttä kohti, on ilman muuta sel- 
vää, että kaikkien yksilöitten täytyy olla uskollisia 
omalle kansallisuudelleen. Sillä maailman kehityk- 
sen täytyy viedä kansallisvaltioita kohti. Tältä poh- 
jalta on selvää, että suomalaisen nuorison tehtäväni 
on mahdollisimman voimakkaan taisteluvoiman luo- 
minen, sillä ulkonainen uhka ei ole vielä talttunut 
eikä 'heimomme historian viimeistä sanaa sanottu. 
Sillä suomalais-ugrilainen rotu, se on Kuussaaren 
luja vakaumus, on kokonaan vieras länsimaisen ro- 
dun ajattelutavalle ja maailmankatsomukselle. Mei- 
dän tehtävämme on etsiä taisteluvoimaa heimomme 
alkulähteiltä. Siten täytämme neljännen käskyn vaa- 
timuksen ja voimme lähetä sen lupauksen saavutta- 
mista. 

Kuussaaren = kirja on käsikirjoituksena saanut 
osakseen myötämielistä arvostelua. Tunnettu tiede- 
mies, prof. G. I. Ramstedt, ent. Japanin lähettilääm- 
me, lausuu m.m.: 

»Se on kansantajuinen, mielenkiintoinen ja va- 
kavassa hengessä laadittu, on erikoistutkijain teos- 
ten ja yleensä nykyisten tietojen mukainen.» 

Professori Iivari Leiviskä kirjoittaa: 

»Olen saanut siitä sen käsityksen, että teos on 
laadittu huolellisesti ja harkiten ja että siinä on ensi 
kertaa riittävän laajasti otettu Suomen suvun vaihei- 
den käsittelyssä huomioon geopoliittiset syyt ja vai- 
kutukset, joilla on ollut hyvin suuri merkitys Suomen 
suvun vaiheille ja koko Itä- ja Pohjois-Euroopan ke- 
hitykselle ja että tekijän koko esitystä valaisee voi- 
makas suomalaiskansallinen näkemys.» 

Suomen = Kirjailijaliiton — sihteeri, kirjailija Iivo 
Härkönen lausuu m.m.: 

» Mielestäni suomalaisessa kirjallisuudessa ei ole 
tällaista yhtenäisessä rintamassa eteenpäin vietyä 
laajasuuntaista teosta Suomen suvun vaiheista.» 

Ja rehtori K. A. Wegelius kirjoittaa: 

»Se on käsittääkseni ensimmäinen, koko Suomen 
heimon — kokonaisuutta silmälläpitävä perusteellinen 
tutkimus, jonka täytyy vaikuttaa varsin kiinnostavasti 
ja herättävästi jokaiseen, jolle Suomen heimon men- 
neisyys ja tulevaisuus on rakas ja kallis.» 

Suomen valveutunut nuoriso ei tänä Kalevalan 
riemuvuonna voisi toivoa itselleen herättävämpää ja 
voimakkaampaa oman maailmankatsomuksensa ju- 
listusta ja sentähden olkoon. tämä kirja SM-paikal- 
lisosastojen, toverikuntien ja Karjalaseurojen kirjas- 


tojen kunniapaikalla. Sinimusta: 


Eteenpäin! 


Talvisen tuulen viima puhalsi kylmänä. Vihurin 
tuomat lumipilvet syöksyivät vinhasti sinä päivänä, 
jolloin suomalaisen Suomen sanansaattajat seisoivat 
pääkaupungin — torilla odottamassa maan hallitus- 
miesten vastausta kansan oikeutettuun vaatimukseen. 
Silloin tuli väkistenkin mieleen ajatus: jos huomenna 
Pohjolan taivas jälleen kirkastuu talvisten lumipil- 
vien väistyessä, niin kirkastuuko silloin myös suo- 
malaisuuden taivas, vai jääkö se edelleenkin raskai- 
den pilvien peittoon. 

Mutta tiedän varmaan, että tuo ajatus saattoi 
tulla esiin vain hetkeksi, sillä kevään merkit olivat jo 
silloin suomalaisuuden puolesta liikkeelle lähteneiden 
silmien edessä: milloinkaan aikaisemmin suomalai- 
nen Suomi ei ollut noussut niin yksimielisesti valvo- 
maan sille luonnollisesti kuuluvien oikeuksien toteu- 
tumista, milloinkaan aikaisemmin eivät mielet olleet 
olleet niin valoisia, askel niin määrätietoinen, usko 
päämäärän pikaiseen saavuttamiseen niin ehdoton 
kuin nyt, jolloin ympärillä vallitsi Pohjolan talven 
hyinen lumimyrsky. 

Sillä tuskin voinee kukaan enää vakavissaan us- 
koa, että suomalaisuustaistelu vieläkin tulisi kauan 
jatkumaan. Jo enemmän kuin sata vuotta on suo- 
malaisuuden vaatimus kaikunut tässä maassa, jo 
enemmän kuin sata vuotta ovat suomalaisuuden esi- 
taistelijat ponnistelleet sen päämäärän saavuttami- 
seksi, minkä jo silloin eräät maamme valveutuneet 
miehet selkeänä näkivät kangastavan silmiensä 
edessä, mutta vasta nyt koko Suomen suomalainen 
kansa on noussut yksimielisesti sitä päämäärää to- 
teuttamaan. Ja on epäilemättä totta se väite, että 
kun kansa kokonaisuutena lähtee liikkeelle varmassa 
tietoisuudessa siitä, että sen itselleen ottama pää- 
määrä on oikea, niin mikään este ei silloin voi olla 
kyllin voimakas peloittaakseen kääntymään takaisin. 
Kas siinä syy, miksi mainittuna helmikuun päivänä 
suomalaisten miesten mielessä oli kevään odotusta, 
vaikka yli maan kävikin helmikuun vereen saakka 
tunkeutuva pakkasen viima. 

Suomalainen kansa on saanut kauan taistella 
saavuttaakseen ne oikeudet, mitkä jokaiselle kansalle 
kuuluvat oman kulttuurin kehittämiseksi ja vaalimi- 
seksi. 

Tämän = taistelun kestäessä useampi kuin yksi 
suomalaisuuden asian innoittama sukupolvi taisteli- 
joita on ehtinyt päättää työnsä koskaan näkemättä 


KESKI 
nuoruutensa tulevaisuudenuskon toteutumista. Ny- 
kyinen suomalainen nuoriso tulee sen näkemään 


Mutta vaikka näin käykin meidän aikanamme, ei se 
saa merkitä sellaista saavutusta, mikä antaa oikeuden 
jäädä lepäämään. Ainoa, mitä se saa merkitä, on 
tietoisuus siitä, että on alkanut uusi vaihe kansalli- 
sen kehityksemme historiassa. Sen täytyy merkitä 
sitä, että silloin voimat on kerättävä rakennustyöhön 
Isänmaan ja sen kansan hyväksi ja juuri tässä teh- 
tävässä on tärkeä osa annettu sinimustalle nuorisolle, 
tehtävä, jota ei koskaan saa heittää kesken. Sillä si- 
nimustan pyhä velvollisuus esi-isiensä perintöä koh- 
taan on sen voittoon vieminen. 

Sinimustain taistelurintama ei ennen saa rauhassa 
levätä, ennenkuin se on tehtävänsä täyttänyt. Sen 
tehtävänä on mennä Suomen nuorison keskuuteen 
viemään viesti siitä, että meidän kansamme voi 
elää yksimielistä ja onnellista elämää kansallisena 
kokonaisuutena, jossa jokaisen yksilön tehtävänä on 
ensinnä kysyä, mikä on kansakunnan kokonaisuuden 
etu ja vasta sitten, mitä hän itse tarvitsee voidakseen 
omalla elämällään hyödyttää kansaansa ja onnelli- 
sen tulevaisuuden turvaamista sille. 

Me tiedämme kyllä, että meidän edessämme on 
vaikeuksia. Me näemme senkin, että jopa omassa 
keskuudessammekin — voi jatkuvasti olla sellaista 
mieltä, minkä täytyy olla meille täysin vierasta. Me 
voimme joskus nähdä, että meidän keskuudessamme 
ei aina tehdä kaikkea keskinäisen yksimielisyyden ja 
hyvän tahdon säilyttämiseksi. Mutta juuri sitä vas- 
taan meidän on taisteltava. Sinimustain täytyy kul- 
kea tietään siitäkin huolimatta, että se on erittäin 
vaikeasti kuljettava tie. Vaikea siksi, että sinimus- 
tain itsensä täytyy ennenkaikkea olla siveellisesti 
esimerkkinä muille. , 

Mutta — ellei näin olisi, ei meillä olisi mitään 
oikeutta julistaa aatteittemme oikeutta Suomen suo- 
malaiselle nuorisolle. Vain sillä on oikeus niin tehdä, 
jolla on tietoisuus siitä, että hän edustaa tulevaisuu- 
den lupausta kansallemme. Sinimustilla on pyhänä 
velvollisuutenaan tätä lupausta julistaa ja — ennen- 
kaikkea — käydä sitä toteuttamaan. 

Sinimustat! Tällä hetkellä on talven kuulakas 
taivas sininen ja kirkas. Onko sitä pidettävä kan- 
samme elämän tulevaisuudelle rohkaisevana enteenä. 

Sinimustat! Me jatkamme työtä! 


Aaro: Salomaa. 

Rakevafan perintö ja velvoitus. 


Lieneekö toista eeposta, jossa kansan sielu ja 
rodun historia kuvastuisivat nerokkaimmin vertaus- 
kuvin ja paljastuisivat todellisimpina kuin Kaleva- 
lassa? Suomalainen — rotu, yksinäinen ja vieras 
eurooppalaisuudelle, ja suomalaisen heimon henki, 
outo lännen ja lähimmän idän kansoille, on ollut sata 
vuotta kirjaanpantuina. Ja kun me nyt käymme Ka- 
levalan neroutta juhlimaan, me katsomme kansal- 
liseepoksemme kuvia kuin loveenlangenneen tietäjän 


näkyä, joka on imenyt totuutensa vuosituhansien hä- 
märän takaa. 


Kalevala on nyt kokonaisen vuosisadan ilmaissut 
suomalais-ugrilaisen rodun. pohjimmaista veren pe- 
rintöä. Monet kalevalaiset elämänkohtalot ovat juuri 
tällä hetkellä masentavinta todellisuutta. Vai em- 
mekö = me näe tuossa tarinassa Sammon ryöstöstä 
vertauskuvaa heimomme historian syvimmästä sisäl- 
lyksestä? Taistelu valosta joka puolelta hyökkääviä 
voimia vastaan, jos mikään, juuri se on ollut Suomen 
suvun tie Uralin länsipuolelta halki mustan mullan 


maan lähelle ihmiselämän äärimmäisiä rajoja napa-. 


piirin pimeydessä. Ja eikö Kullervon kohtalossa ku- 
vastu paljaimpana se kirous, joka tuota kärsimysten 
tietä on varjostanut? Ikeenalaisuus, orjuus, taiste- 
lun toivottomuus on puhaltanut kuin jäinen tuuli hen- 
gen Kullervon karuun ja kirottuun elämään. Ja on 
kuin olisi edessämme kappale viimeisintä suomalaista 
historiaa, kun me näemme märkähatun karjanpaime- 
nen rusikoivan palasiksi Lemminkäisen ruumiin ja 
upottavan vertavuotavat jäsenet Tuonelan joen poh- 
jamultiin. Sama — nurinkääntynyt viha on tälläkin 
hetkellä hajoittanut kansallisen kokonaisuutemme. 


Mutta Kalevalan runojen kuva rodustamme olisi 
kuitenkin yksipuolinen, jos se rajoittuisi vain histo- 
riamme traagillisen aineksen kuvaamiseen. Kaleva- 
lan sisällys on sittenkin ennenkaikkea suomalaisen 
sankaruuden runoutta. Ja juuri tällaisena rohkeitten 
sankareitten, huimien seikkailujen, sisun ja päättä- 
vän —toimintatarinan eepoksena Kalevala tulee var- 
masti — vetoamaan suomalaisen, kansallisesti herän- 
neen nuorison parhaimpiin —vaistoihin. Se opettaa 
tälle nuorisolle, että kalevainen esikansa oli sotai- 
san hengen ja miehekkään mielen uljasta kansaa. 
Noissa Kalevalan kuvaamissa tapahtumissa, joissa 
viime aikojen tutkimus on nähnyt yhä enemmän his- 
toriallista todellisuutta, ovat suomalaisen veren hilli- 

tön vimma ja mistään esteistä tietämätön uhma saa- 
nut kuvauksensa. Lemminkäinen on suomalaisen 
alati —läikehtivän — seikkailijaveren verevä edustaja. 
Ahti Saarelainen, jonka suonia polttaa kiihkeä taiste- 
lutahto, on jääkärien ja heimosoturien uljas edeltäjä 
sanoessaan: 

»En huoli kotieloista. 

Jos markan sodasta saanen, 

parempana sen pitänen. 

Tuo tuolta isäni miekka, 

karma kalpa vanhempani, 

joka on luissa lohkiellut, 

pääkasuissa katkiellut!» 


Ja Kullervon sotaanlähtöä mahtavamnaa kuvaa ei 
liene toista maailmankirjallisuudessa. Kullervo on 
se hahmo, jossa suomalaisen rodun taistelu kuvastuu 
selvimmin, sen synkkä alkuvoima, hullu voimaihmi- 
syys ja väkevä veren perintö, joka ei tule koskaan 
jäännöksettömästi sopeutumaan länsimaisen kulttuu- 
rin väsähtäneeseen viileyteen. Voiko sankarius, te- 
koihin valmis mieli, sen paremmin ilmaista itseään 
kuin Kullervon sanoissa: 

»Somap' on sotahan kuolla, 

kaunis miekan kalskehesen! 

Sorea sotainen tauti: 

Äkin poika pois tulevi, 

laihtumatta lankeavi.» 

Ja Väinämöinen vihdoin, suuri kansan johtaja, on 
suomalaisen heimon henkisen laadun ja korkealle yli 
aineellisen tähtäävän pyrkimyksen voittoisa sankari- 
hahmo. Häneen — sisältyy se, mikä on rodullemme 
ominaisinta ja erottaa sen muiden kansojen kansal- 
lisluonteesta. Syvä hengenviisaus, shamaanien ja 
tietäjien heimon henkisyys, länsimaiselle materialis- 
mille vieras hengen palvonta personoituvat Väinä- 
möisessä. Väinämöisen ja Joukahaisen 'kilpalaulan- 
nassa nämä kaksi maailmankatsomusta kohtaavat 
toisensa. Ja on kuin sen kilpalaulannan viimeiset 
vuorosanat — olisivat viime viikkoinakin kajahtaneet 
yli maan. 

Kalevalan Väinämöinen väistyy uuden ajan tieltä, 
ei varmastikaan niinkään paljon kristinuskon kuin 
valloittavan, maahan tunkeutuvan lännen karkoitta- 
mana.  Kansanusko odotti hänen paluutaan. Eikö 
se vertauskuvallisesti tapahdu silloin, kun suomalai- 
nen rotuhenki katkaisee meidän sisimmälle olemuk- 


SIC-tyttöjen suuret tehtävät. 


Sm-tyttöjen olemassaolo sinänsä on jo eräänlai- 
nen uuden maailmankatsomuksen ja uuden ajan il- 
maus. Siksipä ajatellessa sm-tyttöjen tehtäviä tun- 
tuu, että heidän tärkein tehtävänsä kohdistuu heihin 
itseensä. Heidän pitää kasvattaa itsensä kelvollisiksi 
palvelemaan Isänmaata aikamme nuorten vaatimus- 
ten mukaisesti. 

Sm-tyttöjen kunnia-asia on näyttää, että tyttö- 
osastojen toiminta on yhtä innokasta ja pirteää kuin 
poikainkin! 

Edellisen kanssa on omituisessa ristiriidassa se 
tosiseikka, että vaikka joistakin syistä kuulutaankin 
isänmaallisiin järjestöihin, niin ihmeen vähän monet 
tytöt ovat perillä Isänmaan asioista ja osaavat niistä 
keskustella. Se johtunee siitä, että meillä yhä edel- 
leen tahtoo olla vallalla semmoinen vanhanaikuinen 
käsitys, että tytön ja naisihmisen ollakseen viehät- 
tävä ja »tosinaisellinen» pitää olla jonkunverran — 
etten sanoisi aika lailla — kanamainen. Ei muka 
sovi osata keskustella yhteiskunnallisista ja valtiolli- 
sista kysymyksistä järkevästi! 

Juuri tässä suhteessa on meidän luotava uusi 
naistyyppi. Meidän pitää näyttää, että me luopu- 
matta — naisellisista ominaisuuksistamme ja kieltä- 
mättä — erikoisasemaamme ja -tehtäviämme naisina 
voimme silti ymmärtää noita kyseessä olevia asioita, 
innostua Isänmaasta koko sielulla ja sydämellä, —- 
jopa tarvittaessa toimiakin julkisessa elämässä. 

Tämä ei ole välttämätöntä vain oman arvomme 
vuoksi, vaan Isänmaan tähden. Meidän kansamme 
— 0 CC nn 
sellemme vieraat kahleet ja uskaltaa olla sitä, mihin 
vuosituhansien perintö sitä velvoittaa, edustaa omaa 
kansallista laatuaan sillä rotuvoimalla, minkä kale- 
vaisilta eräkuninkailta, heimopäälliköiltä ja sanka- 
reilta olemme perineet? 

Sinimustajärjestön nuoriso on tuntenut, että par- 
haat kansalliset voimamme, käsityksemme kansalli- 
sesta kokonaisuudesta ja tulevaisuutemme suuruu- 
desta on kuin valo Pohjolan kivimäkeen suljettu. 
Mutta se valo, huikaiseva näky kansasta, joka ker- 
ran yksimielisenä saavuttaa suuruutensa, täytyy sieltä 
vapauttaa, päästää irti valtaamaan joukot, vetämään 
ne mukaan suureen taisteluun suurimpien päämää- 
rien puolesta. 

Sakari Vapaasalo. 


-tamattomasti 


on niin pieni ja me elämme sellaisissa olosuhteissa, 
että meillä jokaisen kansalaisen pitää olla valveutu- 
nut. Meillä ei saa olla epänaisellista rakastaa Isän- 
maata koko sydämensä — ja järkensä voimalla! 

Siksi sm-tyttöjen ohjelmaan kuuluu suureksi 
osaksi samaa kuin poikain: alustusten, esitelmien, 
keskustelujen y.m. avulla on tutustuttava Isänmaata 
koskeviin = asioihin, yhteiskunnallisiin kysymyksiin, 
IKL:n ohjelmaan ja erikoisesti heimokysymyksiin. 
Isänmaallisen mielen pitäisi olla laadultaan tarttu- 
vaa; senvuoksi pitää oppia keskustelun avulla vai- 
kuttamaan seurapiirissään, eikä tyttöjenkään osan- 
otto jonkunlaisiin puhujakursseihin olisi haitaksi. — 
Voi ehkä joskus järjestää keinotekoisia väittelytilai- 
suuksia, joissa joku esittäisi esim. marrxilaisen työ- 
läisnaisen osaa ja toisten pitäisi käännyttää» hänet. 
Tästä olisi m.m. sekin hyöty, että tuon »esittäjän» 
pitäisi ennakolta päästä perehtymään esitettävänsä 
ajattelutapaan. 

Näin — saavutettua kykyä ottaa osaa aktiiviseen 
isänmaalliseen toimintaan tarvitaan meillä aina. 
Mutta aivan erikoisesti sitä vaaditaan sodan syt- 
tyessä. Siksi täytyy puolustuskysymyksen olla eroit- 
sm-tyttöjenkin. ohjelmassa. Meidän 
täytyy lähteä siitä ajatuksesta, että meillä miesten on 
mahdollisimman = tarkoin kaikkien päästävä rinta- 
malle. Se on mahdollista vain, jos me naiset voimme 
täyttää mahdollisimman = tarkoin = rintamantakaiset 
paikat. Nythän Lotta-järjestössä kyllä saa harjaan- 
nusta tässä suhteessa. Mutta ei kaikissa osastoissa 
tarpeeksi. Pitäköön jokainen sm-tyttö huolta siitä, 
että hän sodan syttyessä pystyy täyttämään jonkun 
paikan Isänmaan puolustamisessa!  Ajattelisin silloin 
tytöille lähinnä ilmatorjunta- ja kaasusuojelukurs- 
seja, kenttäpuhelimen hoitoa y.m.s. 

Hyvä olisi mielestäni isompien tyttöjen saada jos- 
sakin määrässä ampumakoulutusta. Tiedän, että 
tässä suhteessa monet ovat eri mieltä, enkä tiedä, 
onko tällainen harjoittelu mahdollistakaan SM-jär- 
'estön piirissä. En tätä sanoessani ajattele suinkaan 
mitään »kuolemanpataljoonaa» tarkoitan vain, että 
varalta olisi hyvä. Mekin haluamme puolustaa Isän- 


maata. 
Tässä yhteydessä en voi olla huomauttamatta 
myös — fyysillisen — kasvatuksen = tarpeellisuudesta. 


Ajattelen erikoisesti hiihtotaidon tärkeyttä. Eiköhän 

voisi järjestää hiihtokursseja sm-tytöille? Ja sitten 
kartta mukana. tuntemattomille teille, täysinäinen 
reppu selässä, — ei sitä tiedä, mitä kaikkea siinä re- 
pussa sm-tyttökin sodan aikana voi joutua kuletta- 
maan! 

Mutta sitten on paljon sellaista hommaa, johon 
juuri tytöt pystyvät paremminkin kuin pojat. Sem- 
moinen on esim. pakolaishuolto. Jos paikkakunnalla 
asuu karjalais- ja inkeriläisperheitä, on sm-tyttöjen 
kunnia-asia ilahduttaa heitä käymällä tervehtimässä 
ja katsoa, että heillä on ainakin tarpeeksi vaatetta. 
Nykyisin harvassa paikassa vetelee myyjäisten pito; 
parempi lienee kerätä ja valmistaa suoranaista vaa- 
teavustusta. Neuvoja pakolaisperheitten avustami- 
sessa voi saada esim. Naisylioppilaiden Karja-Seu- 
ralta, os. Helsinki, Vanha yliopp. talo. — Samoin 
voivat tytöt olla mukana esim. invaliidiperheitten tai 
työttömien IKL:n jäsenten auttamisessa. 

Yleensä on huomattu, että vapaassa yhdistystoi- 
minnassa varojenkeruu (ja kerjuu!) on naisten eri- 
koinen avu. Sama on asian laita, kun on kyseessä 
tilausten keruu esim. sanomalehdille ja julkaisujen 
levittäminen. Paljonhan meitä tarvitaan kaikenlai- 
sissa  käytännöllisissä hommissa, puhumattakaan 
siitä, että erikoisesti kokousten ja juhlien järjeste- 
lyssä on monta asiaa, joissa tarvitaan nimenomaan 
naisellista silmää ja kättä. 

Uskon, että löydämme itsellemme kosolta tehtä- 
viä, kunhan vaan muistamme ja uskomme, että Isän- 
maa tarvitsee meitä ihan yhtä välttämättömästi kuin 
noita poikiakin ja että ihan yhtä arvokkaalla tavalla 
voimme sitä palvella ja valmistaa sen suurta tulevai- 
suutta. Sanotaan, ettei Rooman suuruutta olisi voitu 
li1oda ilman sen uljaita, isänmaallisen mielen elähyt- 
imiä naisia, — mielen, joka antoi voimia suurimpiin- 
cin uhrauksiin ja joka heidän vaikutuksestaan eläh- 
dytti jokaista kotia. Ja omasta maastamme ovat 
meille esimerkkeinä ne naiset, jotka pelottomasti toi- 
mivat itsenäisyysliikkeessä ja vapaussodan valmis- 
teluissa. Nyt ovat toimintamahdollisuudet meillä 
vaan paljon suuremmat! 

Anna-Liisa Heikinheimo. 


KAALAKLITATUTTLLTUTIL LUT UIILIT LI ALINE ILLII TUTIT KUU TATEUSTSIN 


Joka ei maan vaiheiden uudistuessa valppaasti, 
varmasti, rohkeasti ja alttiisti tee työtä koko maan 
kumoamattomaksi pystyssäpysymiseksi ja vaurastu- 
miseksi, hän on vahingoksi ja onnettomuudeksi, hän 
on rikkaruoho, jonka leikkuumiehet ajallaan nyhtä- 
vät — poltettavaksi, tai haaska, jolla kiljuvia peto- 
eläimiä pyydetään. 

A. 1. Arvidsson. 

Johtajat 


Kun me sinimustat olemme ruvenneet viemään eteen- 
päin johtajaperiaatetta, huutavat vastustajamme: »Va- 
paus! Missä on se vapaus, josta on niin paljon puhuttu. 
Ei Suomen kansa ole tottunut siihen, että sitä joku Hitler 
tai Mussolini käskee»! — He ovat tavallaan oikeassa näin 
sanoessaan, sillä valitettavasti ei suomalaisille. ole ollut 
niin monta todellista johtajaa, että niihin olisi voitu tottua. 

Tämän johtajien puutteen lausui julki jo Eino Leino, 
yksi maamme suurimpia runoilijoita, sanoessaan: 


Tää kansa on kuin kaupunki, 
min torninkello seisovi, 

ja kaikki naapuristaan 

käy aikaa kysymään. 


Vaikea on sattuvammin sanoa! Suomalaiset ovat kyllä 
iskeneet sinne ja iskeneet tänne, mutta mitään suurem- 
paa ei useinkaan ole saatu a'kaan. Vain harvat ovat 
kyenneet yhdistämään kansamme työtarmon ja suuntaa- 
maan sen saman aatteen hyväksi. Karsalla ei ole ollut 
yhteistä ajannäyttäjää, jolla olisi ollut voimaa vetää sei- 
sova kello. 


Jos tääll' ois mies, jos yksikin, 
niin itse kiipeis tornihin 

ja voiman oikeudella hän 

sen kellon vetäis käymähän. 


Ei ole ollut miestä, jonka ääni olisi kantanut yli koko 
Suomen niemen, johtajaa, joka olisi voinut sanoa: »Näin 
on aika maan!» Leino jatkaakin: 


Mutt' mies hän viipyy, viipyy vaan 
ja yhä seisoo kello maan 

ja kaikki toimet nurin käy, 

kun ajannäyttäjää ei näy. 


Sin'mustat, — meidän tehtävämme on ohjata Suomen 
kansa kohti suurta tulevaisuutta. Vapauttakaamme *ämä 
maa puoluevallan ikeestä. Meitä odottaa taistelu. Siinä 
tarvitsemme oikeita johtajia, jotka osaava! koota ja suun- 
nata voimamme, niin ettemme hajanaisina joukkoina 
hyökkäile turhaan, vaan käymme voitosta voittoon. 

Vastustajamme, tahtoessaan polkea johtajien merki- 
tystä, eivät muista, että vain hyvien johtajien vaikutuk- 
sesta on kansamme saanut suurta aikaan. Snellman, 
suurin poliittinen johtajamme, oli mies, joka herätti suo- 
malaisten piilevän kansallistunnon. Jos häntä ei olisi 
ollut, ni':n ei nyt ehkä Euroopassa olisi suomalaista val- 
tiota. 

Ilman talonpoikaisarmeijan johtajaa, sotamarsalkka 
Mannerheimiä, eivät valkoiset olisi voineet muodostaa lu- 
jaa yhtiesrintamaa. 

Suuret —johtajaluonteet eivät koskaan ole maatamme 
vahingoittaneet. Mutta siitä, mitä olemme saaneet aikaan 
ilman yhteistä johtajaa, on surullisena todisteena se, että 
Karjalassa nyt on yö. 


Ahti Seppä. 


Hieman Eestin 


nykyisen 


taisteiun taustasta. 


Eestin vapaussoturiliike on johtavalta aineksel- 
taan suuressa määrin nuoren sukupolven liike. Jos 
ajattelemme niitä eestiläisiä miehiä, jotka Vapausso- 
turiliiton = kehittyessä mahtavaksi poliittiseksi teki- 
jäksi pääasiallisimmin kantoivat päivän kuorman ja 
helteen ja jotka myös saivat raskaimmin tuta viime 
maaliskuussa suoritetun »demokratian pelastuksen» 
iskut, niin he ovat miltei poikkeuksetta nuoria mie- 
hiä. Tuomari Artur Sirk ja tuomari Paul Telg — 
mainitakseni vain tunnetuimmat heistä — kuuluvat 
siihen sukupolveen, joka koulun yläluokilta tempau- 
tui kansansa vapaussodan verisille kentille ja joka 
nyt on joitakin vuosia yli kolmenkymmenen. 


Siinä ylimielisyydessä, jolla Eestin vanhat puo- 
luejohtajat suhtautuivat vapaussoturien taistelujulis- 
tukseen marxilaisuutta ja vanhaa, lahjusjärjestelmän 
ja ryhmäpyyteiden pilallesyövyttämää puoluevaltai- 
suutta kuvastui räikeän selvänä vallassa 
olevan, mutta jo asemansa heikkouden tuntevan pol- 
ven katkeruus nuorta, esiin murtautuvaa sukupolvea 
vastaan. Loistavan, joskin tähän eestiläiseen tapah- 
tumasarjaan vain tragikoomillisena soveltuvan muo- 
don — tälle vanhan polven arvioinnille on antanut 
George Chapman kirjoittaessaan: »Nuoret pitävät 
vanhoja hölmöinä, mutta vanhat tietävät nuorten 
olevan hölmöjä». 


vastaan, 


Viime maaliskuun 12 p:n tapahtumista Eestissä 
on kirjoitettu paljon ja niiden taustaa monin tavoin 


Eestin vapaussoturien johtajia kesällä v. 1933. Etu- 
rivissä m.m. Artur Sirk, Andres Larka ja Paul Telp. 


Maisteri Vilho Helanen. 


* selitetty. Nykyisin ei Suomessa enää liene missään 


piireissä ketään, joka ottaisi täydestä Eestin nykyis- 
ten vallanpitäjien selitykset, että heidän oli kansan- 
vallan ja parlamentarismin pelastamiseksi pakko vä- 
kivalloin tukahduttaa vapaussoturiliike juuri sen lo- 
pullisen voiton kynnyksellä. Sillä eestiläisestä kan- 
sanvallasta ja parlamentarismista, jotka »pelastat- 
tiin» satojen vapaussoturijohtajien sulkemisella tt'- 
kinnotta ja tuomiotta vankiloihin ja heidän sanoma- 
lehdistönsä ja järjestöjensä lakkautuksella, ei ole sen 
koommin mitään elämän merkkejä näkynyt. Tuo- 
hon »pelastustyöhön» näyttää sopivan hyvin vanha, 
kulunut vitsi: leikkaus onnistui, potilas kuoli. Kan- 
sanvallan ja parlamentarismin »pelastajat» ovat nii- 
den haudalle pystyttäneet kahden — vai olisiko sa- 
nottava kolmen — miehen diktatuurin. 


Silti ei ole tarpeen aivan ehdottomasti hyväksyä 
sitäkään otaksumaa, että Eestin nykyiset vallanpitä- 
jät eivät hinnalla eivätkä: millään halunneet luopua 
heille —henkilökohtaisesti mieluisasta ja edullisesta 
vallastaan ja että kun he näkivät kansan jo autta- 
mattomasti kääntäneen heille selkänsä ja valmistau- 

Vapaussolurien johtajat saapuvat Tallinnan urheilu- 


kentällä pidettyyn suureen juhlaan. Vasemmalta: 
Dunkel (kuoli äskettäin vankilassa), Sciman, Sirk, 
Larka ja Jalakas. 


tuvan antamaan laillisten vaalien kautta vallan va- 
paussotureille, he puhtaasti itsekkäistä syistä ehätti- 
vät tapausten edelle ja marssittivat sotaväen esiin, 
niinkauan kuin se heidän marssitettavanaan vielä oli. 
Voidaan näet ajatella vielä kolmatta selitysmahdolli- 
suutta. Edellä viittasin jo siihen. Eestin viimeaikai- 
sessa poliittisessa elämässä vanhat ja nuoret johtajat 
ovat kumpikin omine vakaumuksineen ja omine val- 
tiollisine ohjelmineen joutuneet seisomaan vihamie- 
lisesti vastakkain. Vanhoihin vallanpitäjiin oli saat- 
tanut niiden vaiherikkaiden vuosikymmenien aikana, 
joina he ansiokkaasti johtivat kansaansa, syöpyä 
kylläkin naurettava, mutta inhimillisesti ymmärret- 
tävä harhakuva siitä, että Eestin kansaa pystyvät 
jatkuvastikin ohjaamaan vain he ja että kansa, vali- 
tessaan toiset, uusia valtiollisia ja yhteiskunnallisia 
näkemyksiä edustavat johtajat, syöksisi itsensä tur- 


mioon, josta heidän — vanhojen johtajien — sekä 
oikeus että velvollisuus oli pelastaa kansansa millai- 
sin pakkokeinoin tahansa. 


Tällainen harhakuvitelma todistaa tietysti hauto- 
jassaan rajatonta itserakkautta ja oman tärkeytensä 
suunnatonta yliarvioimista. Mutta menneiden vuo- 
sisatojen historian lehdiltä on löydettävissä useitakin 
tällaisia, puolittain koomillisia, puolittain traagilli- 
sia hahmoja, nimenomaan vanhentuneiden valtio- 
miesten joukosta, jotka eivät ole käsittäneet, että hei- 
dän verenvuodatuksiinkin valmiista vastustuksestaan 
huolimatta uusi aika uusine tunnuksineen ja uusine 
johtajineen murtautuu esiin ja murtautuu sitä väki- 


* valtaisemmin, mitä kauemmin, luonnollista kehitystä 


koetetaan pakkokeinoin estää. 


Kaiken sen säälimättömyyden yli, jolla Eestin 
nykyiset vallanpitäjät ovat nyt lähes vuoden ajan 
riehuneet = hävittääkseen vapaussoturiliikkeen juuri- 
neen maasta, kaikuvat lohdullisina Artur Sirkin sa- 
nat: »Rauhallisuutta! Tämän taistelun voittaa se, 
jolla on paremmat hermot. Rauhallisuutta! Meillä 
on aikaa odottaa — olemme nuoria». Ne ovat mie- 
hen sanoja, joka tietää taistelevansa kansansa pa- 
remman huomisen puolesta ja jolle myös kuuluu tu- 
levaisuus. Ne ovat näinä raskaina aikoina myös 
johtaneet ja elähdyttäneet hänen satoja kohtalotove- 
reitaan ja satojatuhansia kannattajiaan — niitä, jotka 
kuukausimääriä ovat viruneet vankiloissa vanhan, 
luhistuvan — järjestelmän vihan uhreina — ja niitä, 
jotka odottavat vaieten, mutta uskollisina sen päivän 
koittoa, jolloin nykyinen painajaisuni päättyy ja Artu: 
Sirk nuorine tovereineen astuu vapautuvan kansansa 
johtoon. 
Vilho Helanen. 


Vapaussoturit 

kunniakäynnillä Tallinnan sankarihaudalla. 


Valkenteen! 


Sinimustalle 
HEIKKI ASUNTA. 


PÄÄ PYSTYYN, MIEHINEN SUKU, 
PÄÄ PYSTYYN KALEVAN MAA! 
EI SAMPOS KONSANA HUKU, 

EI PIMENE POHJOLAAN. 


JOS VALONARKOJEN YÖHÖN 
SE JÄÄNYT HETKEKSI OIS, 

KÄY VAPAUTTAJAN TYÖHÖN, 
TUO VALOS VANGITTU POIS! 


MIES KUOKAN, KIRVEEN JA ÄKEEN, 
ON EESSÄS TOIMI JA TYÖ: 

SA POHJAN KIVIKKOMÄKEEN 

TIE AUKI VOIMALLAS LYÖ. 


SA KOOLLE KUTSU JO VELJET: 
TAAS SOTA SAMMOSTA KÄY. 
LYÖ RIKKI LOUHIEN TELJET, 
KUN VALKEUTTA EI NÄY. 


JOK' AINOAN SYDÄNALAN 

TÄÄ VAATIMUS TÄYTTÄKÖÖN: 
MAA SAMMON JA KALEVALAN 
TAAS MAHTINSA NÄYTTÄKÖÖN! 


EI YÖHÖN HUKKUA MIELI, 
SE, JOLLA VALKEUS ON: 
YKS' SUURI, KANTAVA KIELI, 
SEN RAKKAUS POHJATON. 

Vilho Koljonen: 


Päivä Kalevalassa. 


Karjapolku Tolvajärvellä. 


Valok. V. Koljonen. 


(et joutunut keskeltä pääkaupungin hälinää 
hiljaiseen saloon, seutuun, joka tuntuu sinusta tu- 
tulta, vaikka olet siellä ensimmäistä kertaa. Kou- 
lussa lukemasi Kalevala, sen metsät ja järvet, kylät 
ja talot, sen sankarit, miehet ja naiset, sen elämä ja 
tavat ovat joutuneet katseltavaksesi elävänä todelli- 
suutena. Ensimmäinen =raja-karjalaisessa kylässä 
viettämäsi päivä on ollut päivä Kalevalassa — 1930- 
luvulla. 

Aamulla kävelit kylän kujasia myöten Maksiman, 
käärmeenlumoojan ja tietäjän luo. Menit sinne epäi- 
lys mielessäsi, mutta istuttuasi hetkisen miehen jut- 
tusilla, kuunneltuasi, »syntyjä syviä» ja katseltuasi 
isäntäsi ankarannäköisiä tietäjänkasvoja sinun täy- 
tyi uskoa miehen pystyvän hallitsemaan osaa luon- 
toa. 

Menit päivemmällä nuotalle kylän miesten kanssa. 
Tuolla kivellä on nähty vetehisen istuvan päätänsä 
sukien, kerrottiin sinulle. Samaan lahteen ja samana 
kesänä hukkui eräs kylän tytöistä, jatkuu kyläläis- 
ten kertomus, jonka sisältöä jäät ihmetellen mietti- 
mään —tarpoimesi nostattamain vesipisarain synnyt- 
täessä hohtavan sateenkaaren nuottavenheiden väliin. 

Istut päivällispöydässä syöden »suorittua riäp- 
"pyö» (paistettua mujetta), nuotan = saalista. Jälis- 
teeksi tuodaan pöytään sultsinaa, herkullista piiras- 

lajia. Nuoren emännän ja hänen sylissään istuvan 
pikkutytön välille sukeutuu herttainen väittely syö- 
tävästä ruokalajista: 

Tyttönen — väittää sen olevan »tseeppoa», äiti 
»sultsinaa». Kumpi lieneekin — oikeassa, sinä olet 
puolestasi tyytyväinen syömääsi herkkuun. — — 


Päivä alkaa sijautua, mennä mailleen. Olet ke- 
rinnyt sitten päivällisen käydä naapurikylässä, pol- 
kupyörällä. Tapasit siellä vanhuksen, järven ran- 
nassa istuvan onkimummon, joka lauloi sinulle kol- 
mekymmentä — säettä elävää Lemminkäisrunoa! — 
Näit kotivalkeiden leimuavan järven takana, näit Ka- 
levalan sankarien soutavan järven selkää, kuulit lie- 
don Lemminkäisen kaksinpuhelun äitinsä kanssa —. 


Päiväsi on ollut täynnä ihmeellisiä vaikutelmia. 
Istut niitä mielessäsi kokoillen ja uudistaen hiljaisen 
Kotijärven rannassa. 


Rastas äännähtelee rantakalmiston = kuusessa. 
Saaren takaa ilmestyy näkyviin venhe, joka näyttää 
ikäänkuin aineettomuudessa liukuvan. Kaikki vai- 
kuttaa omituisen epätodelliselta, sadulta. 


Olet elänyt päivän rajakarjalaisessa salokylässä, 
olet elänyt päivän Kalevalassa, päivän, joka on tai- 
konut sinuun lisää rakkautta, rakkautta maahasi ja 
sen kalevalaiseen kansaan, Suomeen ja Suomen kan- 
saan. 


Auringonlasku Tolvajärvellä. 


Kirjoittanut Aulis Ojajärvi. 


Päin ryssää! Niin ikuisesti 
sotahuutomme, veljet, soi! 
Mitä vain isät ennen kesti 
pojat myös saman kestää voi. 
Sukupolvien unhoon mennen 
yhä yksi on säilynyt: 
kipeämmin vielä kuin ennen 
tuli tuntoja polttaa nyt. 


Verin kylvetty Karjalan hiekkaan 
pyhä siemen, veljet, on 

ja meille on isketty miekkaan 
taru kalliin kohtalon. 

Näin uskoen tehtäväämme, 
avuks' huutaen Jumalaa 

päin ryssää rynnätkäämme, 
aa ryssää ja kuolemaa! 


Sydän vuotaen nuorta verta 
yhä lippua kohottain 

lipun juurelle kaatui kerta 
suku soihdunkantajain. — 
Mut, veljei, kalleimpansa 

he meille jättivät niin, 

oman uskonsa: nousee kansa, 
joka orjaksi kahlittiin! 


Ei väistyä, veljet, kukaan 

voi meistä tuumaakaan! 

Ja me vaadimme kaikki mukaan 
näin yhdessä vannomaan: 

Idän raskaan anturan alle 

ei orjana Karjala jää, 
rajapyykkinsä laajemmalle 
tulevaisuus pystyttää! 

Tunnussana: Kotimaa! 


Mitä mahtoivat tuntea ja miettiä ne esi-isämme, 
jotka menneinä vuosisatoina sodittuaan vierailla 
mailla vieraan lipun alla — nuo 30-vuotisen sodan 
ja niin monen muun sodan kävijät — vihdoin vuosien 
ja vuosikymmenten jälkeen palasivat kotiveräjille? 

Varmaan samaa kuin 20:nnen vuosisadan suoma- 
laiset jääkärit, entiset Saksan armeijan rintamasoti- 
laat, Armon vuonna kahdeksantoista. 

Mieleeni muistuu pikku episoodi, lomamatkalta 
muinoin, vuoden 1916 syystalvelta. Lomalaisia 
täynnä oleva juna läksi Midaun asemalta. Vaunussa 
parrakkaita nostoväkimiehiä, meitä kaksi suoma- 
laista ja muuan nuori saksalainen, ensi kertaa lomalle 
päässyt. Kun juna nytkähti liikkeelle, kohosi tuo 
saksalaisnuorukainen seisoalleen ja huudahti nuo- 
rekkaalla, sorahtavalla, murroksessa olevalla äänel- 
lään innokkaasti: 

— Hurrah! Parole ist Heimat! 
nussana on kotimaa!) 

Hän istuutui hiukan häpeillen, kun näki vanhojen 
miesten hymätävän. Mutta hänen silmänsä loistivat 
ja hänen oli vaikeaa pysyä alallaan. Hän oli nuo- 
rukainen kuin mekin, ja me ymmärsimme hänen 
riemunsa. 

Meidän suomalaisten tunnerekisteri on suppea il- 
maisuissaan.  Luonteemme on raskas ja sisäänpäin 
kääntynyt. Tunteitten myllerrys näkyy meissä yleen- 
sä vain hyvin niukkana pintaväreilynä tai emme anna 
sen näkyä ensinkään. 

Joka tapauksessa: meidänkin tunnussanamme oli 
Kotimaa, oli ollut jo kaksi, kolme pitkää odotuksen 
vuotta. Ja nyt, helmikuun huikaisevan kirkkaana 
päivänä, Pohjanlahden jääkenttien keskellä, hitaasti 
lähestyessämme vielä näkymättömiä rakkaita ran- 
toja, se tunnussana huusi suonissamme kohisevana 
kevätmyrskynä. Se sana tuli lihaksi, ja onni oli mei- 
dän keskellämme. 

Kun — tuhat tähyävää silmäparia vihdoin keksi 
kimmeltävän — valkean jääkentän takaa aavistuksen 
oman maan ääriviivasta, sylkähti sydän halkeamaisi!- 
laan. 


(Eläköön! Tun- 


Siunattu sinervä juova 
äärellä valkean aamun. . . 
Kun hymy hyvän suova 
lempeän tuttavan haamun. . . 


88 


Muistelma.== 


Se oli todella kuin haamu, silminnähtävä ja vä- 
hitellen kasvava ja samalla muuttuva olennoksi, ar- 
maaksi Suomen mannuksi. 


»Oi kallis kotimaa, 
Suomi, sulo Pohjola, 
Ei löydy maata sen armaampaa!» 


Marssilaulumme, jota niin usein vierailla verä- 
jillä olimme laulaneet ja joka siivitti aatoksemme ko- 
tiinpäin. 

Suomi, sulo Pohjola. Nyt se oli todellisuus! 
Se näytti meille ystävälliset äidinkasvonsa. Taivaan 
pyhä, pyörryttävä korkeus oli sininen. Maa puhdas, 
valkea, neitseellinen. 

Ja kaiken lomassa pauhasi sydämessä vapah- 
tava tunne: Ei mikään voi enää estää, ei mikään! 

Nyt oli valmis kuolemaan tämän maan puolesta. 
Kun elämällä oli tällainen juhlahetki kuin tämä ko- 
tiintulo — oli se saavuttanut täyttymyksensä kukan. 
Nyt oli velvollisuus pyhin. 

Vaasan tyttökoululla, majoituspaikassamme, oli 
lapsellisella käsialalla kirjoitettu luokkataululle: 


» Tulkaa jääkärit, tulkaa vaan, 
omaa maatanne puolustamaan!» 


Niin — maata. Pyhää maata, valkeaa 
maata. 


Moni silloisista kotiintujista lepää. 


omaa 


Heidän — muistonsa elää kumminkin yhtä kauan 
kuin v:n 1918 helmikuun 2 päivä säilyy suomalais- 


ten mielessä. 
27-jääkäri. 


66 
Cornuta 


kukkakauppa ja sitomo. 
Bulevardi = 6. 
Puh. 38079. 


valmistaa kukkalaitteita, laakeri- 
seppeleitä, hautaseppeleitä, vihkoja 
y.m. ajan suurimpien vaatimuksien 
mukaan. 


LANGEMARK. 

/ Kirj. ARNE SOMERSALO. 
(Jatkoa.) 
i mikään ole taistelussa sen pelottavampaa Taikka sitten on vihollinen yllättänyt, ja silloin 
kuin yhteyksien katkeaminen. Epätoivoisissa- onkin takanamme — tyhjiö! 


kin — tilanteissa antaa tietoisuus siitä, että jossakin 
takana työskentelee tapahtumien kehitystä seuraava 
johto, tai että rinnalla seisoo toinen joukko, jonkin- 
laisen turvallisuudentunteen. Mutta havainto, että 
yhtäkkiä on joutunut aivan yksinään vastaamaan 
joukkonsa kohtaloista, saa rohkeimmankin aluksi 
hätkähtämään. 

Me makaamme — satakunta miestä — noin 150 
metrin päässä mahtavasta betonijärkäleestä, jonka 
pitäisi. olla vielä pari kilometriä etulinjasta, mutta 
joka nyt yhtenään syöksee tulta pimeään yöhön. 
Kranaattikuoppani yli käy taukoamaton viserrys ja 
suhina, ja monista muista äänistä päätellen olemme 
me nyt etulinjassa. 

Ei ole varmaa, tulenko enää milloinkaan teke- 
mään mitään ilmoitusta esimiehilleni, mutta se ei estä 
minua tekemästä tiliä itselleni mahdollisista virheistä. 
Jos vihollisen hyökkäys meidän marssiessamme on 
vyörynyt tänne saakka, se on: kolmanteen asemaan 
asti, olisi meidän pitänyt saada siitä tieto. Tuossa 
betonisuojassa sijaitsi taistelujoukkojen komentajan 
käskypaikka, ja nyt se on tietenkin siirretty taakse- 
päin. Ja tuon äsken läpäisemämme metsän takana 
on jossakin uusi viestikeskus, jonka olemme pimeässä 
sivuuttaneet. 


Ystäväni on päättänyt tarkastuksensa ja makaa 
jälleen huohottaen vierelläni. Hetket ovat kalliita. 


« Tartun häntä käsivarteen. 


»Levitä komppania rintamaan ja anna sen heti 
kaivautua maahan! Lähetä yhteyspartiot sivustoille 
ja viestimies takaisin etsimään viestikeskusta. Viisi 
tuntia = sitten oli tuossa suojassa naapuriryhmän 
äärimmäinen 'komentopaikka oikealle, se on, isäsi 
pataljoonan —» 

Hän oli hypähtänyt pystyyn. 

»Isäni! Eikö hän olekaan enää kolmannessa lin- 
jassa, lepopataljoonan kanssa? Ehkä hän on vielä- 
kin täällä! Menen katsomaan!» 

Vedin hänet takaisin kuoppaan, tyhmyyttäni noi- 
tuen. 

»Poikaseni, sinä jäät kauniisti tähän! Olet 
komppaniastasi vastuussa etkä sitä jätä, ennenkuin 
tilanne on selvinnyt. Tuolla on enää vain pari kk- 
ryhmää ja isäsi jo ties kuinka kaukana. Minä sitä- 
vastoin olen nyt tehtäväni suorittanut, vähän liiankin 
hyvin, sillä päämääränämme oli vain kolmas asema. 
Menen yhden miehen kanssa ottamaan selvää tuosta 
kämpästä ja kuulemaan mitä on tapahtunut. Puolen 
tunnin kuluttua olen jälleen täällä!» 


Ystäväni kirosi, mutta hän alistui. Ja hänen ja- 

kaessa käskyjään alotan yhden miehen kanssa ete- 
nemisen betonisuojaa kohti. 

Taistelun palossa se kuvastuu mahtavana, miltei 
yliluonnollisessa koossa taivasta vastaan. Näemme 
sen maan tasalta ylöspäin, sillä se sijaitsee pienellä 
kunnaalla ja meidän on ryömittävä. Konekiväärien 
ristituli suhisee ylitsemme ja tuontuostakin on meidän 
etsittävä suojaa veden täyttämien kuoppien pohjalta 
Kranaatteja iskee betonijärkäleen ympärille kuin ha- 
paroiden. 

Hyvä! Vielä ei ole siis vihollisen tykistö muut- 
tanut asemiaan. Kun se on tapahtunut, on tuon suo- 
jan tarina lopussa! 

Niin paljon kuin tähyilenkin, en näe missään lii- 
kettä. Niin ystävä kuin vihollinen on painunut maa- 
han ja odottaa taistelun seuraavaa vaihetta. Vain 
konekiväärien suihkut pyyhkäisevät kenttää, ja lähin 
niistä, englantilainen, on pesiytynyt noin sadan met- 
rin päähän ihan vasemmalle sivustallemme. Vihol- 
linen on siellä ties jo kuinka pitkällä, mutta täällä 
sitä pidättää linnake edessämme — — 

Nyt vasta huomaan, että olen aliarvionut tehtä- 
väni. Joka metrillä vaanii meitä kuolema ja me suo- 
rastaan kaivaudumme liejun läpi. 

»Eikö luutnantilla ole savuketta?» 

Purskahdan nauramaan. Kyllä nyt henkisauhut 
maistuisivatkin! Mutta tupakka on lopussa, ja 
vaikka sitä olisikin, eivät tikut syty. Ja jos ne s 
tyisivät, olisi se meidän menomme. 

»Pidä suusi kiinni ja silmäsi auki!» 

Tulee pieni tauko, joka nopeasti edistää meitä 
kymmenkunnan metriä. Mutta sitten alkaa tuli en- 
tistä hurjempana ja meidän on etsittävä notkelmista 
suojaa. On kulunut hyvän joukon toista tuntia, kun 
vihdoinkin saavumme kämpälle. 

Luiskahdan käärmeenä sisään, mies perässäni, ja 
hyppään pystyyn. Kiväärinsuu, joka on tähdännyt 
suoraan kasvoihini, laskee, ja hämmästyneen näköi- 
nen saksalainen sotilas kääntyy ympäri huutaen jota- 
kin korviasärkevän konekivääripauhun keskelle. 

Tulee yhtäkkiä hiljaista, niin hiljaista, että kuu- 
len miesten hengityksen. 

Toistakymmentä miestä kokoontuu ympärilleni 
kynttilän valaisemassa ahtaassa suojassa. Mutta 
vasta hetken kuluttua minun silmäni todella näkevät. 

Eräässä nurkassa makaa pari kuollutta. Lau- 
doista kyhätyllä lavitsalla korisee jotakin, yltyleensä 
veren peitossa. Astun askeleen eteenpäin ja näen 
huovan kätkemän, nytkähtelevän ruumiin, jonka jal- 
kojen kohdalla on tyhjää. Ja sitten tunnen kasvot, 

— soturin kasvot, jotka olen ennen esikunnassa koh- 
dannut — — — 

Hän elää vielä, mutta on jo tajuttomana. Vie- 
ressä istuva sanitääri vastaa katseeseeni puistellen 
päätään — — — ä 

Konekivääri alkaa siinä samassa pauhata lyöden 
korvani lukkoon. 

Hetken — kuluttua tekee muuan vääpeli minulle 
huutaen selvää taistelun kulusta. 

Majuri on henkilökohtaisesti johtanut puolustusta 
viimeiseen saakka. Pataljoonasta on jäljellä kou- 
rallinen miehiä tuolla ulkona, kranaattikuoppien poh- 
jalla. Noin kaksi tuntia sitten katkesi viimeinen yh- 
teys, oikealle. Hyökkäyksen alkaessa rykmenttiin 
lähetetty viestimies ei ole palannut. Englantilaiset 
makaavat 50 metrin päässä, konekiväärien alaspai- 
namina. Mutta he ovat jo saaneet miinanheittäjiä 
asemiin. 

Katselen suojaa, joka kestää raskasta tykkitulta. 
Konekivääriaukosta on tunti sitten lentänyt sisään 
käsikranaatti. Englantilaisen partion urotyö! Se 
sai sen maksaa hengellään. Mutta verta on katossa 
ja seinissä, ja lattia on tahmeana, niljakkaana ve- 
restä — — — 

Konekivääri pauhaa lyhyin väliajoin ja vääpeli 
odottaa minulta ohjeita. 

Näinä minuutteina kuolee ystäväni isä — — — 

Luen Herran siunauksen hänen ylitseen, irroitan 
ensiluokan — rautaristin hänen rinnastaan ja vedän 
huovan hänen kasvojensa yli. Ja sitten käännyn mie- 
hiin, jotka jännittyneinä odottavat. Sanon heille jo- 
takin, josta tiedän, että se ei ole totta, mutta joka 
minun kumminkin on sanottava. 

» Miehet, älkää hellittäkö, sillä me saamme apua!» 

Näiden on nyt uhrauduttava, jotta komppania 
ennättää kaivautua sisään. Sillä vihollisen rynnäkkö 
voi alkaa millä hetkellä hyvänsä. 

Ja sitäpaitsi: kymmenen kuolemaa kohtaa jo mei- 
täkin — tuolla ulkona paluumatkalla komppanian 
luo — — — 

Mutta nyt minun on päästävä sinne ja on pääs- 
tävä vielä metsänkin läpi, ennenkuin rintama on lo- 
pullisesti puhki! 

Divisioona, joka ilmeisesti ei tiedä mistään, on 
hälyytettävä, maksoi mitä maksoi! 

Tällä hetkellä tajuan vain tehtävän, enkä sen 
outoa sisällystä: 

Ystäväni, jonka veljien ja isänkin veren tämä maa 
on juonut, vastaa nyt sukunsa viimeisenä Langemar- 
kin rintaman kohtalosta! (Jatkuu). 

Kirjoittanut MARTTI SANTAVUOPRI. 


IV Luku. 


Mestari ja oppilas. 


as niin, nyt sinä jätät koko yläruumiisi pal- 
herra Patrik. Enkö ole sanonut 

sinulle tuhannet kerrat, että kyynärpää on 
pidettävä — kurissa. Kyynärpää kuuletko, 
muuten käy tällä tavalla.» 


Jaaksi, 
sisään, 


Mestari Klaun salamannopea säilä välähti kerran 
ja syöksyi sujahtaen suojattoman oppilaan kylkeen. 
Se oli vain harjoitusmiekka, niin että oppilas pääsi 
tällä kerralla pelkällä survaisulla. 

»Mitä olisit sanonut, herraseni, jos miekka olisi 


ollut oikea miekka eikä tällainen harjoitushukari. 
Taitaisivatpa asiasi olla nyt paljon heikommin.» 


Mestari Klaus hymyili tyytyväisenä. Hänen op- 
pilaansa, solakka, hyvinmuodostunut nuorukainen, 
punehtui hieman, mutta asettui sitten empimättä 


uudestaan alkuasentoon. 


» Hyvä, Patrik, sinusta voi sentään joskus tulla 
miekkamies. Viimeinen asia, minkä miekkailija saa 
unohtaa, on se, että ei saa missään tapauksessa kiih- 
tyä eikä menettää harkintaansa. Kiivastumisen takia 
on hävitty monta kaunista ottelua. Kuta härnääväm- 
min vastustaja esiintyy, sitä rauhallisemmaksi sinun 
on pakottauduttava. Kas — pentele kumminkin, olin- 
pa vähällä lennättää miekan kädestäni — teepäs vielä 
kerran tuo rannepyöräys, ei niin, pidä säilänterä suo- 
raan kyynärvarren jatkona. Ranteen tulee taipua 
norjasti ja antaa pontta iskulle. 


Opettaja laski miekkansa ja istahti hetkiseksi le- 
päämään. 


luulen, 


Minä 


että moni mies saisi yrittää parastaan jou- 


»Sinä kehityt Patrik», hän sanoi hymyillen. 


tuessaan otteluun kanssasi.» 


Opettajan silmissä kiilui hiljainen ilo, hyvin ym- 
märrettävä tyydytyksen tunne siitä, että oppilas edis- 
tyy. Patrik, köyhä sotamiehen lapsi, jonka mestari 
Klaus monta vuotta sitten Oli sattumalta keksinyt, oli 


. varttunut tässä hyljätyn luostarin hiljaisessa ilmapii- 


sananmukaisesti »keskellä aseiden 
Hänen vaikeasti äännettävä Hartikka- 
vaihdettu komeammalta -soinnahtavaan 
Patrikiin. Aseet olivat häntä suojelleet, kuten mes- 
tari Klaun tapana oli sanoa. Hartikasta oli kehitty- 
nyt solakka nuorukainen, jonka ruumis oli ytimiään 
myöten terve ja voimakas, jatkuvain harjoitusten sit- 
kistämä. Lapsuudestaan asti hän oli katsellut miek- 
koja, oppinut tuntemaan eri mallien hyvät ja huonot 
ominaisuudet, oppinut ensi silmäyksellä eroittamaan 
mestarin takoman säilän tusinatyöstä. Hän oli ah- 
minut silmillään jokaisen mestari Klaun liikkeen, tun- 
keutunut hänen taitonsa salaisuuksiin ja painanut 
mieleensä jokaisen kuulemansa neuvon. Mikään ei 
välttänyt hänen tarkkaavaisuuttaan. Ja mestari 
Klaus antoi hänen olla ja katsella, oppia, tutkia ja 
kysellä. Hän käsitteli poikaa ankarasti mutta oikeu- 
dentuntoisesti ja osoitti häntä kohtaan miehekästä 
hellyyttä.. Patrik söi isäntänsä pöydässä, eikä mes- 
tari Klaus, joka ammattinsa takia sai seurustella yli- 
mysten palatseissa, jättänyt käyttämättä tilaisuutta 
opettaakseen ottolapselleen hienoja käytöstapoja ja 


rissä, kasvanut 
melskeen». 


nimensä oli 

sivistyneiden lauseparsia. Siihen aikaan oli tällai- 
nen pintakulttuuri aivan välttämätön jokaiselle aate- 
lismiehelle ja »kavaljeerille», joka tahtoi joksikin 
tulla. 


Aika vieri. Hartikka Yrjönpoika, josta olisi pi- 
tänyt tulla talon päiväläinen ja kenties jonakin päi- 
vänä kuninkaallinen ryttäri, mutta joka jostakin koh- 
talon oikusta nyt oli mestari Klaun ottopoika, oli nyt 
kahdeksantoistavuotias komea miehenalku. Hän oli 
perinyt isävainajansa tumman ihonvärin ja mustan 
tukan, joka kähertyi otsalle raskaiksi kiemuroiksi. 
Ajan miekkailumestarien tapaan hän piti tukkansa 
lyhyenä. Hänen — silmänsä olivat tummansiniset, 
ilmeeltään vilkkaat ja hyväntahtoiset. Mestari Klaus 
oli pitänyt huolta siitä, että hän oli oppinut kävele- 
mään siten kuin aatelismiehelle sopi, lujin, tasaisin 
askelin, hyväryhtisenä ja pystypäisenä. 

Oli aurinkoinen elokuun päivä, niin lämmin ja 
rauhallinen kuin vain tuossa muurien ympäröimässä 
kaupungin kolkassa saattoi olla. 
rista, matalaa pihlajaa kasvoi muurin vierellä ja nii- 
den lehdykät saivat varjot ja valoläikät iloisesti vilis- 
ten hyppimään rakoilleen laastin pinnassa. Ruo- 
hottunut kivipiha aivan hehkui lämpöä. Mutta miek- 
kailuaulassa oli raikkaan viileätä. Ulko-ovella sei- 
soi = mestari Klaus nojaten ovipieleen ja käsivarret 
ristissä vyötäröillään. Hän katsoi mielihyvää tuntien 
oppilastaan, joka juuri pukeutui miekkailutaminei- 
siin. 

Sinä olet tänään kahdeksantois- 
kädestä katsojan sanat pitävät 


»Jaha, poikani! 
tavuotias, mikäli 
paikkansa.» 


»Aivan niin, mestari Klaus, mistäpä minun syn- 
tymäpäivääni muuten tiedettäisiinkään. — Olen mo- 
nesti ihmetellyt, mikä sai kunnioitettavan isäni otta- 
maan minut hoiviinsa ja antamaan minulle melkein 
aatelismiehen kasvatuksen?» 


»Sattuma, poikaseni», vastasi mestari Klaus hy- 
myillen merkillistä hymyään. »Jos sanon todellisen 
syyn, niin voit käydä itserakkaaksi.* Mutta — nyt- 
hän sinä olet valmis. Nyt haluan nähdä, mitä sinä 
olet oppinut näinä kymmenenä vuotena. Ellei mies 
ole kahdeksantoistavuotiaana kypsä miekankäyttäjä, 
ei hänestä tule mitään, sillä meidän päivinämme ei 
ole aikaa ruostuttaa kelvollisia säiliä tupessaan. No 
niin, valitsehan nyt itsellesi mieleisesi miekka, aha, 
osasitpa ottaa oikean. No niin, oletko valmis. Alors, 
en garde!» 

Pari sammalkuo- . 


Hartikka oli valinnut asehylyltä itselleen taipui- 
san vankan miekan (tietenkin harjoitusmiekan) ja 
kävi nyt opettajansa kehoituksesta huolelliseen alku- 
asentoon. Hartikka tiesi, että tämä päivä oli hänen 
merkkipäivänsä. Kasvatti-isänsä näennäisestä huo- 
lettomuudesta huolimatta hän tiesi, että mestari Klaus 
nyt vakavissaan olisi suorittava kokeen, johon hän 
oli silloin tällöin vihjaissut sellaisin lauseparsin kuin: 
»Opettelehan nyt: kun täytät kahdeksantoista vuotta, 
niin kätsokaamme, mitä olet oppinut». Ja Hartikka 
arvasi, että tämä miekkailuerä oli oleva johdonmu- 
kaisesti suunnitellun oppikauden loppututkinto, jossa 
hän valmistaisi opettajalleen joko ilon taikka petty- 
myksen. Hetken juhlallisuus liikutti häntä. Hän 
tunsi hieman kalpenevansa ristitessään miekkansa 
Tallinnan vaarallisimman miekan kanssa. 


»Also los (alkakaamme siis)», sanoi mestari 
Klaus matalalla äänellä, joka vaikutti Hartikkaan 
kuin raikas vesisuihku raukeaan ihmiseen. Hän näki 
mestarin — säilänterän ojentautuvan itseään kohden, 
näki hänen jäntevän, ohuen käsivartensa, kaidat, il- 
meettömät kasvonsa, ohimoilta harmahtavan tukan 
ja mustat silmät, nuo ihmeelliset, vuoroon kuin tuijo- 
tukseen samenevat, vuoroon liekehtivät silmät, joiden 
hän ei ollut milloinkaan nähnyt tuolla tavoin tark- 
kaavaan itseään. 

Olisi mahtanut olla ikävää joutua noiden silmien 
vihan alaiseksi. 

Heidän ristikkäin olevat miekkansa viipyivät het- 


kisen — alallaan, heijastaen elokuun keskipäivän sä- 
teitä. — Säilänterien takaa mittaili kaksi silmäparia 
tutkivasti — toisiaan. = Sitten säilät muuttuivat sinne 


tänne risteileviksi salamoiksi, jotka iskivät, väistivät, 
työntyivät ajatuksellisen nopeasti eteenpäin peräy- 
tyäkseen seuraavassa silmänräpäyksessä torjumaan 
kavalaa pistoa. 

Sillätavoin he ottelivat kotvan aikaa. Hartikan 
hermostuminen oli loppunut, hän otteli nyt rauhalli- 
sesti ja harkiten, tuntien vain sitä hillittömäksi pyr- 
kivää iloa, minkä hänelle tuotti oman taitonsa älyä- 
minen. Hän tiesi, että mestari Klaus pani paras- 
taan. Hän oli kylliksi kokenut miekkailija ymmär- 
tääkseen, että mestari Klaun säilä oli jo tunnustanut 
kohdanneensa vertaisensa. Oppimestari ei enää tun- 
nustellut, hän taisteli. Oli jo kulunut neljännestunti, 
eikä opettaja ollut vieläkään saanut aikaa huoah- 
taa. Niinpian kun hän tahtoi hetkisen levätä ja siir- 
tyi torjuntakannalle, kävi oppilas kimppuun levän- 
nein voimin, sitkeästi säälimättömästi niinkuin tais- 


telija, joka onnistuneen voiton jälkeen ei jätä voit- 
tamalleen silmänräpäyksenkään lepoa, vaan säälittö- 
mästi tahtoo tuhota sen viimeisenkin elinvoiman il- 
mauksen.  Niinpian kun hän epätoivoisena taistelun 
pitkistämisestä hetkeksi menetti hermonsa ja aloitti 
hillittömän hyökkäyksen, hän oli miltei seivästää it- 
sensä vastustajansa rauhallisesti ojennettuun säilän- 
terään. Pieninkin vartalon hallinnon tasapainon 
pettäminen ratkaisevalla hetkellä olisi merkinnyt var- 
maa tuhoa. 


Ottelu oli kuin hiljaista juhlaa kummallekin. Har- 
tikalle se aivankuin merkitsi täysi-ikäisen miehen 
valtakirjaa. Mestari Klaulle se merkitsi sitä, että 
pojan kasvatus oli päättynyt. Vanhan oppimesta- 
rin sydän heltyi: hän oli varmaankin jo vanha, op- 
pilas ajoi jo edelle. Hän ei olisi kahdenkymmenen 
minuutin = ottelussa pystynyt voittamaan Hartikkaa. 
Hän alistui jalosti tähän toteamukseensa ja hänen 
eloisista silmistään loisti ihailu ja rakkaus. 


»Riittää», hän vihdoin sanoi. »Riittää, Patrik, 
poikani». Sinä — olet tällä hetkellä Tallinnan ainoa 
mies, jota minä pelkäisin vastustajanani. Hyvä miek- 
kasi ja rehellinen luonteesi taatkoon sinulle tulevai- 
. suuden.» 


Mestari — Klaus syleili nuorta ystäväänsä sydä- 
mellisesti. Onnellinen ja samalla surunvoittoinen 
hymy karehti hänen huulillaan. »Sinä jäät tietenkin 
edelleen luokseni ja hoidat entisiä tehtäviäsi, mutta 
meidän on koko ajan kuitenkin pidettävä silmällä 
»tilaisuuksia», jolloinkin sellainen varmasti tulee. 


Se tuli pikemmin kuin mestari Klaus osasi ajatel- 
lakaan ja täysin toisessa muodossa kuin hän olisi 
toivonut. Jo kolmannen kerran kohtalo tarttui Har- 
tikkaan ja suuntasi hänen kohtalonsa uusille urille. 


Vanhan —luostarirakennuksen seinät 'kajahtivat 
saappaiden ja kannusten äänestä. Ulkoportilla seisoi 
nuori, solakka mies, jonka pää oli ylpeästi kenossa, 
koko ryhti käskevän ja hiukan röyhkeän näköinen. 
Katseltuaan = kotvasen opettajan ja oppilaan hellää 
kohtausta hän käveli mestari Klausta kohden, suo- 
matta katsettakaan kohteliaasti kumartavalle Harti- 
kalle. 

(Jatkuu.) 


ROISTO U 


Herran käsi ei tue sitä kansaa, joka itse on valmis 


sortumaan. 


A. 1. Arvidsson. 


Jääkärin juttuja. 


Kerran oli gruppenfiihrer L. ryhmänsä kanssa tie- 
dusteluretikellä = vihollisen linjojen lähistöllä. Myöskin 
ryssien partio sattui olemaan liikkeellä. Se oli huomannut 
aikaisemmin meikäläiset ja aloitti äkkiä kiivaan ammun- 
nan. L. komensi partionsa maahan jolloin ryssät, kado- 
tettuaan maalinsa, lakkasivat ampumasta. Kun ei tiedetty, 
missä vihollispartio oli, teki L. tavallista harvinaisemman 
raitkaisun ja sanoi miehilleen: 

»Minä lähden tästä vähän lkkävelemään linjoille päin 
Katsokaa te tarkasti, mistä puskasta laukaukset lähtevät.» 


* 

Neljäs komppania oli tavanmukaisella lauantaimars- 
sillaan päämääränään 18 km. päässä oleva kylä. Perille 
päästyä marssitettiin komppania erään kartanon piha- 
maalle. Komppanianpäällikkö tiesi hyvin, jos hän ko- 
mentaisi: »Kivääreiltä poistukaa!» niin ryntäisivät .po- 


— jat heti suorinta tietä kylän kauppoihin ja taloihin leivän- 


hakuun. Hän antoi poistumiskiellon ja jääkärit saivat 
jäädä makailemaan kartanon pihaan. Tämä lepo ei kui- 
tenkaan miellyttäny; jääkäri V:tä, joka muuten oli komp- 
panian laiskin mies, vaan heti komennuksen jälkeen astui 
hän reippain askelin komppanianpäällikön eteen ja, huo- 
no saksankielentaito kun oli, teki mallikelpoisen asennon, 
maiskautti pari kertaa suutaan ja viittasi kaihoisan nä- 
köisenä kylään päin. Kapteeni Ausfeld ymmärsi, että lei- 
pä oli miehen mielessä. Le'kkisänä miehenä hänkin 
maiskautti pari kertaa suutaan ja viittasi kylälle. Jää- 
käri V. painui kuin rasvattu salama portista. 
j Lassi. 


Bore Westerlund 

Keskusjohto, Helsinki, Mikonkatu 15. A. 


SM MIKKELI. 


Po:n kerhoilta oli 5. 2. 35 IKL:n Kerhossa. 
aloitettiin »Mustapaf'tain marssilla», jonka jälkeen Pj 
Ahti Seppä piti voimakkaan puheen. Sitten seurasi 
soitto- ja lausuntaesityksiä sekä ao I:n seuralehti » Ykkös- 
suunta». Sm Lin boh. m puhui Runebergin teosten 
merkityksestä SM-nuorisolle. = Vieraaksemme oli saapu- 
nut SM-keskusjohdon jäsen J. Snellman, joka esitti 
meille järjestön johdon terveiset ja puhui innostavia ja 
rohkaisevia sanoja SM-järjestön tarkoituksesta taistelu- 
järjestönä. Tilaisuus päättyi yhteisesti laulettuun Maam- 
me lauluun. 

17. 2. 35 päätettiin tehdä yhteinen hiihtoretki invalii- 
dikoti Kyyhkylään, jonne järjestetään invaliideille ohjel- 
mallinen yhdessäolon hetki. 


Ohjelma 


Prj. 
SM RAUDASKYLÄ. 

Po järjesti kerhoillan maanvilj. Logrenin talossa lauan- 
taina helmik. 2 p:nä. Tilaisuus aloitettiin laulamalla 
» Vilppulan urhojen muistolle». SM:n päällikkö Elias 
Simojoki puhui sen jälkeen mielenkiintoisesti suo- 
malaisuusasiasta. Sitten seurasi väliaika, jolloin saatiin 
sinimusta-tyttöjen. tarjoamaa kahvia. Väliajan jälkeen 
laulettiin »Isänmaan virsi». Päällikkömme puhui SM:n 
tarkoitusperistä. Lopuksi laulettiin »Luo lippujen». 

Sunnuntaina helmikuun 3 p:nä oli valatilaisuus, jossa 
uudet jäsenet ani'oivat SM-lupauksen. Valapuheen piti 
SmPj Jaakko Mustakallio Sm Maunu Ky t ö- 
mäki puhui uusille jäsenille valan velvoituksesta. 

D) 
SM OULAINEN 

Kerhoilta oli sk:n talossa 13. 2. ollen läsnä myös jär- 
jestöön kuulumattomia nuoria. 

»Kytösavun» kajahdettua luki SmRj Tyyne Part a- 
nen pakinan hyenasta ja leijonasta, ja SMmAj Yrjö 
Syrjänen puhui SM-aatteesta. Kahvitauon jälkeen 
luki SmAj Laina Heiskala Ervastin »Taistelu, 
joka ei toiseksi muutu», SMmAj Syrjänen luki Olla Teräs- 
vuoren runon »Narvan valloitus» ja sm Olavi Niemi 
esitti kirjaston toimintakertomuksen kuluneelta vuodelta. 
Illan viimeinen numero oli SmRj Jonas Vasunnan 
puhe johtajaperiaatteen välttämättömyydestä järjestötoi- 


minnassa. Taisteluintoinen tilaisuus päätettiin »Termo- 
pylain marssilla». Prj. 
SM HUITTINEN. 

Tammikuun 30 p:nä pidettiin »Mustassa Karhussa» 


kerhoilta, jossa esitettiin puheita, lausuntaa y.m. Lisäksi 
opetefttiin uusia lauluja. Sinimustien valatilaisuus oli 
helmikuun 17 p:nä samassa paikassa. 

SmPrj. 

Järjestötoiminta 


Puh. 20306. Auki 11—13. 


SM SALO. 

Salon Sinimustat kävivät 10. 2. -35 runsaslukuisesti 
Salon kirkossa. Saman päivän iltana oli Po:n kerhoilta 
omafsa huoneustossa klo 19. Paitsi sinimustia oli kerho- 
illassa myös muutamia kutsuvieraita. Aluksi laulettiin 
»Luo lippujen», jonka jälkeen SmPj Erik Martimo 
piti innostavan puheen. Tämän jälkeen oli lausuntaa, 
opettaja E. Viinamäen puhe, SmPrj:n puhe ja lau- 
lua. Lopuksi luettiin Po:mme seuralehden ensimmäinen 
numero, jonka sisällöstä mainittakoon Pj:n, Prj:n ja 
sinim'stien kirjoittamia isänmaallisia kirjoituksia ja pa- 
kinoita sekä muutamia lehteen sopivia vitsejä. Kerho-- 
ilta lopetettiin yhteisesti laulamalla »Kuullos pyhä vala». 

SmPrj. 
SM HAAPAVESI. 

Haapaveden Po:lla oli (kerhoilta 1. 2. -35 Einolan mat- 
kustaijakodissa. Tilaisuuteen = olivat 
täysi'lukuisina. 

Aluksi lauloimme »Luo lippujen», jonka jälkeen sm. 
Lauri Lamminmäki lausui Uuno Kailaan runon. 
Seuras' sitten sm Aarre Castrenin esittämänä in- 
nositava kirjoitus» Sinimusta»-lehdestä. Lauloimme sen- 
jälkeen hehkuvan taistelulaulumme, järjestömme marssin. 
Paikkakunnalle vierailemaan saapunut entinen Pij:mme 
Väinö Kulmala piti meille puheen, jossa hän kosket- 
teli m.:m. AKiS:n perustamista, taistelua ja merkitystä 
Isänmaamme kohtaloissa. Heimoaate piirtyi yhä syvem- 
mälle mieliimme, ja jokainen kertasi itsekseen puhujan 
vakavia ja hartaita sanoja: »Karjalan ja Inkerin kanso- 
jen täytyy pelastua, Jumala ei salli niiden hukkaan jou- 
tua!» 

Puheen jälkeen lauloimme »Valan» ja hajaannuimme 
uutta taistelutahtoa ja uutta voimaa sydämissämme. 

Pr3. 


jäsenet saapuneet 


SM SAVONLINNA. 

Muistakaa juhlaamme lauantaina 23. 
neessa klo 19,30! SM:n päällikkö 
sm. Lius puhuvat. 

SM KANGASALA. 

Helmikuun 10 p:nä oli kerhoilta rouva A. Mäkelän 
huoneustossa. Tilaisuudessa oli runsaasti yleisöä. Kun 
»Vala» oli laulettu, astui SmAj Matti Villenius 
puhujan paikalle ja lausui yleisön tervetulleeksi selostaen 
samalla SM:n päämääriä. Sm-kuoro lauloi »Luo lippu- 
jen», minkä jälkeen SmPs Kalle Niittynen luki 
kertomuksen. — Väliajan päätyttyä toimittaja A. 
Kalskie o selosti kansamme heräämistä ja kansallistun- 
toa. SM-kuoro lauloi »Oi kallis Suomenmaa». Lopuksi 
eräät sinimustat esittivät kertomuksia ja lausuntaa. 

SmPrj. 


2. Seurahuo- 
Simojoki ja 


Täysin suomalainen liike Hotelli 


U N T O L A Kaivokatu 8 vastapäätä asemaa. Puhelin 28713—27 684. 


Helsingin vanhin matkustajakoti! 
VASTIKÄÄN TÄYDELLISESTI UUSITTU JA AJANMUKAISTETTU! — Huoneita 20 markasta 70 markkaan. 


UUTTA! Oma suomalainen sauna! 


SM ALAVUS. 


Po:n ensimmäinen veljesilta pidettiin tk:n 9 p:nä 


Aluksi sm Laura Maaperä toivotti kaikki Vlaädin K UUDO (O 


k , JTS 
teen tervetulleiksi. Lausuttiin voimakas Asunnan runo: aidevalokuvaa 
»Kaarle Muneka.. Sm. Paavo Hämä 18 i 5 en Seinä- KUVAAnNO 
joelta puhui aiheesta: Idässä on Karjala ja kaakossa Unionink: 45.Puh 2173 


Inkeri, mutta missä on se nuoriso, joka ne pelastaa. Vielä 
puhui sm Kirsti Maaperä voimakkaasti Room. 9: 
2—3 johdolla. Kun lopuksi oli laulettu Viidan: »Iltaru- 
kous», hajaannuttiin virkistynein mielin. 


Sytyttäkää IKL:n tulitikulla 


Prj. (sinimustalla) 
SM SUKEVA. Polttak IKL kkeit 
SM Sukeva järjesti 20. 1. 35 Varavankilan päälaitok- v 1 o a asin väki 
sella kerhoillan. Ohjelmassa oli runoja, puheita, kerto- Juokaa IKL:n kahvia 
muksia sekä järjestötiedoitusten selityksiä. Lopuksi lau- (1/4 kg käärössä) 
lettiin »Vala». Tarttukaa IKL:n kynään 
Pr. viette . 
irjoittakaa IKL:n paperille 
SM NURMES. a - A s Pot 
Kerhoilta oli 22 p:nä tammikuuta. SmPh Eino Osottakaa IKL:n kuoressa 
Honkanen puhui sinimustien velvollisuudesta tulevia Kantakaa IKL:n emaljimerkkiä 
sukupolvia — kohtaan ja kehoitti tinkimättömään työhön, 
jonka tuloksena näemme edessämme kangastavan uuden SUOSIKAA g -tavaroita 
aamun: yksimielisen, ehjän, kokonaisen kansan ja vä KÄYTTÄKÄÄ -tavaroita 
raan, todella kansallisen Suur-Suomen. SmAj * PaneeN KA R 
Komulainen piti sisältörikkaan esitelmän ja sm KYSYKÄÄ -tavaroita 
Kolehmainen esitti hauskan kertomuksen vähem- : P- 
mistön kielivaatimuksista. Väliajalla laulettiin isänmaal- | Koko maassa sama hinta. | 
lisia lauluja. 1 


Prj. 


SM saan. IKL:n Kauppa Oy. 


Po:n valatilaisuus oli tk:n 17 p:nä. Tervehdyssanat 


lausui SmAj Olli Pirinen. Valapuheen piti ylioppi- Helsinki, Mikonkatu 15 A. 
las V. Salmenkari ja SmPj Ilppo Sirkka P. 26404 ja 20306 (sarja) 
vastaanotti SM-valan. Äänekosken Ao esitti muuta oh- 


Sähköosote: Ikloy, Helsinki 


jelmaa. Väliajalla tarjosivat sm-tytöt kahvia. 


SANOMALEHTI ,UUSIMAA"” Kotkan Suomalainen 

PORVOO, RUNEBERGINK. 33 ala ; 

PUH. TOIMITUS 274, KONTT. 127 S aaäst Op ankki a ja 
ksm a IN | N 
aio taisei lehti. määki! Pankin hoidossa olevat 

varat ovat 20 milj. 

UUSIMAAN KIRJAPAINO koti : 

PORVOO, RUNEBERGINK. 33. ' 

PUHEL8. 127 : ; i 
Suorittaa kaikkea alaan kuuluvaa Avoinna joka ai 
työtä huokealla. päivä klo 10—15. 

Peloton totuuden julistaja 


nousevan, Suomen taistelu- ja aikakauslehti 


Sinimusta 
jokaisen suomalaisen luettavaksi. 


Näytenumeron painos ei riittänyt! 


Ensimmäinen numero loppuunmyyty! 
Toinen numero loppuunmyyty! 


Kiiruhtakaa tilaamaan, älkää jättäytykö irtonumeroiden varaan ! 


Toimitusneuvosto: Avustajakunta: 

Elias Simojoki Arne Somersalo Vilho Viita 
Reino Ala-Kulju Paavo Susitaival = Aarno Seppo 
Vilho Helanen Martti Santavuori Erkki Ervast 
Sakari Vapaasalo Heikki Asunta y.m. y.m. 


Sinimusta ilmestyy joka toinen perjantai. 


Sinimustan toimisto 
Helsinki 
Mikonk. 15 A. 


Tilauksia vastaanottavat: 


n , K Sinimustan toimisto 
Allekirjoittanut tilaa Sinimustan: 


Sinimustain paikallisosastot 


1 Ea S taa) KITA K an KYTK O TÖN 
Yarn a S md, HA ISÄ, aUESN Rautatiekirjakaupat 
Maksu Smk. ...... seuraa mukana. Postitoimistot 


Hinta 2:— Porvoo 1935, Oy. Uusimaan Kirjapaino. 


